authors:
Maiken Mägi
Panther Media Scanpix

description: Pannkoogid kipuvad küpsetamisel lagunema, kõrbevad põhja või jääb tainas tükiline? Mashed reastas levinumad vead, mida tehakse pannkookide küpsetamisel, sest ideaalsete kookide valmistamine pole sugugi nii lihtne.

title: Kümme peamist viga, miks pannkoogid välja ei tule

maintext:
Kasutad vananenud küpsetuspulbrit või pleegitatud jahu
Kahtlemata nõuab iga retsept kvaliteetseid tooraineid ning see kehtib ka pannkookide osas. Kuna küpsetuspulber vastutab pannkookide õhulisuse eest, siis pole mõistlik kasutada üle kuue kuu vanust pulbrit. Pleegitatud jahu all mõeldakse keemiliselt valgendatud jahu, millest on kadunud suurem osa vitamiine ja teisi toitaineid. See mõjutab jällegi maitset.
Segad tainast liiga palju
Tainast on lihtne «üle segada», et vältida selle tükiliseks jäämist. Mida rohkem segad, seda enam aktiveerub jahus leiduv gluteen ning tulemuseks on õhuliste pannkookide asemel nätsked. Sega koostisosad õrnalt kokku, kuniks kõik on segunenud ning ära lase väikestest klompidest tainas end heidutada. Tükiliste pannkookide ees ei tasu hirmu tunda, sest väiksed tükid kaovad küpsetamise käigus.
Teed taina liiga vara valmis
Söögisooda ja küpsetuspulber aktiveeruvad kohe, kui puutuvad kokku märgade koostisosadega. Seega ära tee tainast valmis liiga vara enne küpsetamist, sest tunni aja möödudes hakkavad kergitusained oma mõjukust kaotama.
Kasutad liiga väikest panni
Võimalusel võiks pannkookide jaoks olla eraldi, õhukese põhjaga pann, millel on hea küpsetada nii suuri kui väikseid pannkooke. Pannil, mida oled harjunud igapäevaselt kasutama, on võibolla servad juba kaldus ning koogitainas valgub seal laiali.
Kasutad küpsetamisel võid
See ei ole parim valik, sest võil on üsna madal suitsemispunkt. Tasub valida neutraalse maitsega õli, näiteks rapsiõli või viinamarjaseemneõli. Kui asud küpsetama, siis hõõru õli pannil paberrätikuga laiali, et pann oleks võrdselt õliga kaetud – nii saad vältida kookide kleepumist panni külge.
Keerad koogi ümber liiga vara või liiga tihti
Kuigi koogid on ahvatlevad, on küpsetamisel võtmesõnaks kannatlikkus. Kõige lihtsam nipp aru saada, kas kook on ühelt poolt küpsenud, on väikeste õhumullide ilmnemine koogi pinnal. Kooke peab ringi keerama ka ainult ühe korra.
Küpsetad valel temperatuuril
Kui pannkookide põhjad on tumedad, kuig koogi pinnal ei ole õhumulle, on see märk liiga kõrgest temperatuurist. Kui õhumullid on moodustunud, kuid kook pole veel kuldpruun, on järelikult temperatuur liiga madal. Reguleeri seda vastavalt koogi värvusele.
Esimest kooki ei maitsta
Esimene kook peaks olema testimiseks, kas on vaja midagi tainale lisada või kas temperatuur on sobiv. Kui need asjad pole esimese koogi puhul paigas, siis vaevalt ülejäänud koogidki paremad tulevad.
Tainal ei lasta veidi seista
Tainast ei tohiks jätta küll tunniks või rohkemaks ootele, kuid on hea idee lasta sel 5-10 minutit seista. See annab gluteenile aega seguneda teiste ainetega ning väldib võimalust saada küpsetamisel nätsked või tihked koogid.
Sööd pannkooke koos magustatud siirupi või moosiga
Siirupid ning poest ostetud moos on väga suhkrurikkad ning võivad sisaldada ka värv- ning säilitusaineid. Lisaks paned ju tainasse nagunii suhkrut. Kuna su pannkoogid väärivad parimat, söö neid koos värskete marjadega.


description: Kes varakult rehve ära ei vahetanud ning nüüd esimese suurema lume saabudes veel suverehvidel sõidab, peab rehvivahetuse järjekorras oodama vähemalt nädala.

title: Hiline rehvivahetaja peab rehvivahetuseks varuma vähemalt nädala

maintext:
Kuigi lume tulemist ennustasid kõik uudiseportaalid, siis leidub siiski neid autojuhte, kelle jaoks tuli tali ootamatult. Sarnaselt igale teisele aastale, mil lumi maha sajab, on rehvitöökodadel käed-jalad tööd täis.
Rehvitöökojas aja kinni panemiseks on palju võimalusi – broneerida saab internetis, helistades ning võib ka lihtsalt kohale minna ja heale õnnele loota. Amservi rehvitöökodade broneerimissüsteem näitab, et Tallinnas on esimene võimalik vaba aeg alles 15. novembril ja see maksab 39 eurot. Pärnus saab rehve vahetada aga juba 10. novembril, selle eest tuleb aga välja käia pea poole rohkem – 60 eurot.
Rehvid.com broneerimissüsteem on samuti täis, esimesed vabad ajad on alles nädala pärast – Lasnamäe teeninduspunktis 10. novembril ja Mustamäe omas 11. novembril. Vahetuse hindu ei ole võimalik kodulehelt leida.
Ei ole paremat õnne ka Rehvitakso kodulehelt vabu aegu uurides. Sarnaselt konkurendile saab sõiduauto omanik endale aja broneerida alles 10. novembriks ja seda kas Sõpruse Rimi, Rocca al Mare või Lasnamäe Prisma teeninduspunktis. Hind sõltub sellest, kas autol on all plekkvelg (22-35 eurot) või valuvelg (25-42 eurot).
Rehvivahetus.ee pakub telefoni teel esimeseks vabaks ajaks Keila teeninduspunktis järgmise nädala teisipäeva. Vahetuse hind sõltub nii autost, velje suurusest kui ka veljest endast - kas all on valu-või plekkveljed.
Rehvipostis on pakkuda esimest aega järgmisel teisipäeval. Tavaline plekkvelgedel sõitev sõiduauto peab maksma selle eest 24,95 eurot, valuvelgede omanikud peavad välja käima 29,95-49,95 eurot. Telefonis aega broneerides selgub, et kel väga kiire, siis on võimalik saada ka varasem aeg, kuid kuna see oleks väljaspool töömeeste tööaega, tähendab see seda, et selle eest tuleks maksta ka lisatasu.

fasttext_language: et


authors:
Maiken Mägi
Marko Saarm Sakala

description: «Narva COOP (Konsumi kauplus - toim.) jagab piiri tagant tulnud venelastele mingisuguseid kliendikaarte, mis annavad üpris kopsaka soodustuse. Mulle öeldi, et mina seda ei saa, kuna see on ainult nendele. Päris hea ja hooliv «oma pood». Venelased saavad lisaks maksuvabastusele lisaboonuseid, eestlastele on see pood üks kallimaid. Miks pood nii teeb?» küsib lugeja.

title: Lugeja küsib: kas Coop eelistab venelasi kohalikele?


authors: Richard B. Levine Levine-Roberts Sipa Usa

description: Coca-Cola jõulureklaamid tähendavad paljudele inimestele jõuluaja algust, tänavuses reklaamis pidi aga nii mõnigi fänn pettuma.

title: Coca-Cola jõulureklaam on inimesed vihale ajanud

maintext:
Coca-Cola tänavune jõuluveoauto jõudis vaatajateni alles hiljuti ning kuigi esialgu tekitas see vaatajais mõnusa jõulutunde, siis ei läinud kaua aega, kui tähelepanelikumad silmad ka ühe muudatuse sealt leidsid, vahendab Mirror.
Kuigi reklaami pole aastate jooksul väga muudetud, siis otsustati sel aastal kaotada reklaami lõpus ära karastusjoogist lonksu võttev jõuluvana. See aga ajas vihale hulga inimesi, kes leidsid, et liigutav jõuluvana on üks kõige olulisemaid osasid Coca-Cola jõulureklaamis.
Twitteri kasutajad leidsid, et liigutava jõuluvana puudumine võtab reklaamilt kogu jõulumeeleolu.


description: «No tere, tali» pole juba mitu päeva enam põhjust öelda ja läbi sai ka meie talviste fotode konkurss. Loosi tahtel selgusid ka seekordsed võitjad.

title: "No tere, tali" konkursi võitjad on selgunud


description: Tugev tuul segab teisipäeval laevaliiklust Prangli liinil.

title: Tugev tuul segab laevaliiklust Prangli liinil

maintext:
Kihnu Veeteede teatel on tühistatud reisiparvlaeva Wrangö väljumine kell 7.30 Kelnasest ning väljumine kell 9 Leppneemest on esialgu edasi lükatud kella 11-ks.
Vedaja täpsustab laevaliikluse taastumise asjaolusid kella 10 ajal.


description: Täna tõusid Pihlaka kondiitriäris hinnad, hinnatõusu plaanib lähiajal ka Gustav Kondiiter.

title: Tooraine kallinemine sunnib kondiitriärisid hindu kergitama

maintext:
Pihlaka müügijuhi Tiina Põllu sõnul on hinnatõus tingitud põhiliselt tooraine kallinemisest. «Viimati muutsime hindu 2014. aastal. Sellest ajast on paljude toorainete (piimatooted (rõõskkoor, või), mandlid pähklid jm) hinnad päris palju tõusnud,» põhjendab ta.
Küpsetiste hinda plaanib tõsta ka Gustavi kondiitriäri. Gustavi tehasejuhi Siim Liivamäe sõnul on põhjus sama mis konkurendil – tooraine hinna tõus. «Tooraine on tegelikult juba viimase poole aasta jooksul tõusnud järjepidevalt,» sõnas mees.
Pagaripoistel ei ole praegu veel hindade tõstmine päevakorras.


authors:
Maria Reinik
Caro

description: Tahaksin teada, kas alaealine võib pukseeritavat autot juhtida? Ehk kui üks auto tõmbab teist, sest veetava auto mootor ei tööta,» tundis lugeja huvi.

title: Lugeja küsib: kas alaealine võib veetavat autot juhtida?


authors:
Eleen Laasner
Elmo Riig

description: Edukus on igaühe jaoks erinev. Mõne jaoks käib edukus ja rikkus käiskäes, mõne jaoks ei puutu aga raha üldse edukusse.

title: Rahaasjade ekspert annab nõu: üks asi, mida ma tahan, et kõik teaksid

maintext:
«Ükskõik, kuidas sina edukust enda jaoks defineerid ja millised on su rahalised võimalused, ei tohiks need sind tagasi hoida,» ütles finantsekspert Farnoosh Torabi Business Insiderile.
«Parim nõu, mida ma anda saan on see, et absoluutselt kõik on sinu enda teha,» ütles viisteist aastat finantsvallas töötanud Torabi.
«Minu meelest on elus kõige edukamaks saanud need inimesed, kes kunagi kannatasid vaesuse käes, sest juba siis nad teadsid, et saavad vaid endale ja oma tööle loota,» sõnas Torabi. Ta lisas, et endasse uskumine annab võimsa enesekindluse ja julguse laengu.
Inimesi nõustades peab Torabi vahepeal võtma n-ö sammu tagasi, et tuletada meelde, kuidas tõelise edu aluseks on asjad, mida me elus iseenesest mõistetavana võtame. Kui ta peab nõustama miinimumpalga teenijaid, üksikvanemaid või võlgade küüsis olevaid inimesi, siis ta tuletab neilegi meelde, et igaüks ise on enda jaoks peamine edukaks saamise allikas.
«Sul on võimalus minna välja ja leida oma õnn, töötata selle nimel kõvasti ning hoida kinni asjadest, mis sind motiveerivad, et luua iseenda edukus,» ütles Torabi.
Ta lisas, et inimesed, kes tõesti endasse usuvad, on võimelised oma rikkust looma, olgu selleks siis rikkus suhetes, saavutustes või rahas.
«See on sinu valik, kas sa usud seda või mitte, aga mina isiklikul arvan, et see on tõsi,» sõnas ta.


description: Juba mõnda aega on kütuseturul saadaval raske kütteõli, mida pakutakse ka asenduseks kallimale diislikütusele. Kütteperioodil on taaskord sobilik meelde tuletada, mida vedelkütuse ostmisel ja kasutamisel silmas pidada, kirjutab  maksu- ja tolliameti aktsiiside talituse peaspetsialist Peeter-Tanel Orro.

title: Tasub teada: majaomanikele pakutakse küsitava koostisega kütteõli

maintext:
Paljud kütuseturul pakutavad rasked kütteõlid on toodetud Eestis ja nende peamiseks komponendiks on diislikütus, millele on juurde lisatud erinevaid õlisid ja muid komponente, et saada diislikütuse asendamiseks sobivate omadustega kütusesegu.
See tähendab aga seda, et kütteõli koostis ja kvaliteet ei pruugi alati olla samasugune, sest kütteõlisse minevad komponendid ja nende segamise osakaalu otsustab kütteõli tellija. On esinenud ka juhtumeid, kus kütteõli valmistamiseks on kasutatud muuhulgas ka selliseid komponente, mis ei ole mõeldud põletamiseks ei küttekateldes ega mootorites.
Enne raske kütteõli ostmist tuleks esmalt välja selgitada, milliste kütuste tarbimist on küttekatla või mootori tootja lubanud, sest teistsuguse kütuse kasutamine võib põhjustada erinevaid tehnilisi probleeme ja rikkeid. Samuti ei tee paha küsida enne ostu küsida kütteõli kvaliteediomadusi kirjeldavaid dokumente.
Ostjal tuleb arvestada sellega, et kuigi raske kütteõli aktsiisilaost tarbimisse lubamisel tuleb tõendada selle vastavust riiklikult kehtestatud kvaliteedinõuetele, on raskele kütteõlile kehtestatud nõuded diislikütusega võrreldes tagasihoidlikumad.
Üldjuhul ei vastagi diislikütuse asendamiseks pakutav raske kütteõli tavadiislikütuse kvaliteedinõuetele, kuigi kütteõli võib seejuures olla diislikütusele väga sarnaste omadustega.
Samuti ei pruugi probleemid mootoris või küttekatlas avalduda kohe, vaid alles mõne aja pärast. Tasub ka teada, et küttekatlas või mootoris tootja lubatust erineva kütuse kasutamine lõpetab ka tootja garantii, samuti ei hüvita tekkinud kahjusid reeglina ka kindlustus.
Diislikütusele sarnaste omadustega raske kütteõli kasutamisel mootorikütusena peab ostja arvestama ka võimaliku täiendava aktsiisi maksmise kohustusega. Kui sellist rasket kütteõli kasutatakse mootorikütusena (ükskõik, kas on tegemist erinevate sõidukitega või paiksete mootoritega) kas puhtal kujul või segatuna diislikütusega, tuleb sellelt maksta aktsiisi diislikütuse määraga. Aktsiisi tasumise ja deklareerimise kohustus tuleb täita ise, eraldi arvet maksu- ja tolliamet selleks ei väljasta.
Esineb ka ebaausaid kauplemisvõtteid kasutavaid müüjaid, kes müügitööd tehes teadlikult esitavad aktsiisimaksude osas võimalikku ostjat eksitavat infot – näiteks maksu- ja tolliameti e-kirju justkui kinnitusena, et mootorikütusena tarbitavat diislikütusele sarnanevat rasket kütteõli kõrgema aktsiisimääraga ei maksustata.
Tähelepanelik tuleb ostjal olla ka selliste vedelate põlevainetega, mis otseselt ühekski tavapäraseks vedelkütuseks (nt diislikütus või kütteõlid) ei liigitu. Sellistele mootorikütuse või kütteainena kasutatavatele vedelikele ei ole riiklikult kehtestatud kvaliteedinõudeid, ent see-eest kuuluvad nad aktsiisiga maksustamisele. Aktsiisi tasumise ja deklareerimise kohustus tuleb täita samuti ise.
Kokkuvõttes on kütteõli ostmisel hea teha valik mitte emotsiooni või pakutava hinna põhiliselt, vaid teadliku valikuna.


description: Lumi on katnud maa ja ka autod. Kes mõne poe kliendikaardiga hommikul akent puhastada ei taha, peab sammud poodi seadma, kus on müügil palju jääkraabitsaid ja lumeharju.

title: Vaata, millisest poest saab kõige odavama lumeharja või jääkraabitsa


description: Isegi tõeliselt suured sushiarmastajad pole tõenäoliselt mitte kunagi elus päris vasabit maitsnud.

title: Sushi kõrval pakutav vasabi ei ole tõenäoliselt ehtne

maintext:
Kuigi sushi kõrval olev roheline pasta võib müüjate sõnul olla vasabi, siis tegelikult on väga suur tõenäosus, et see on vaid mädarõigas rohelise värvainega, kirjutab The Independent.
Üks tunnustatud sushirestoran tunnistas, et nende vasabis on vaid 0,6 protsenti õiget Wasavia Japonica taime, ülejäänud on segu veest, mädarõikast ja värvainest.
Kuigi selline tulemus võib olla üllatav, siis pole tegelikult raske mõista, miks see nii on. Wasabia Japonica taim on üks kõige raskesti kasvatatavamaid taimi maailmas. Ta nõuab kasvamiseks leiget allikavett, kindlat aega päikese käes ja varjus ning 18 kuud maapõues. Lisaks kaotab ta umbes viie minutiga oma maitse.
Jaapanis kasutatakse vasabi maitse saamiseks taime vart, mitte juurt. Seda riivitakse üliterava riiviga, et saada kätte magus vürtsikas maitse.
Kuna vasabi kasvatamine ja hoiustamine on nii raske, siis tõenäoliselt ei ole inimene, kes pole just Jaapanis mõnes traditsioonilises restoranis sushit söönud, õiget vasabit kunagi maitsnudki.


description: Bussifirma Taisto Liinid soovib loobuda Adavere ja Põltsamaa bussipeatuses peatumisest, sest Lääne maavalitsuse käima pandud Haapsalu–Tartu buss korjab neil sealt sõitjad eest ära.

title: Bussifirma protestib Haapsalu-Tartu bussiliini vastu

maintext:
Möödunud sügisel lõpetas OÜ Eesti Buss ainsa Haapsalu ja Tartu vahel sõitnud kaugbussiliini nr 153 teenindamise, sest see ei tasunud ära, kirjutas Lääne Elu.
Maanteeameti korraldatud konkurss uue vedaja leidmiseks luhtus ja Lääne maavalitsus avas ise bussiliini. Vedaja konkursi võitis Go Bus, mis saab nüüd riigilt 32 s/km dotatsiooni. Liinil tehti ka peatused Adaveres ja Põltsamaal.
Konkurendi Taisto Liinide hinnangul teevad Haapsalu–Tartu bussi uued peatused neile kahju.


description: Tuntud briti poeketil  Marks & Spencer  oli Eestis küll vaid kaks kauplust, kuid firma otsus need sulgeda teeb tuska paljudele inimestele. On neid, kellele meeldis sealne toidupoe valik, teiste kinnitusel on Marks & Spenceri rõivad Eesti inimeste jaoks parima lõikega. Hea lugeja, milline on olnud sinu parim ost Marks & Spencerist, mida jääd taga igatsema?

title: Üleskutse: millist Marks & Spenceri kaupadest jääd taga igatsema


description: Leedusse sisenevatel ja sealt väljuvatel liinidel peavad alates jaanuarist kõik lennufirmad hakkama registreerima infot lennuliinidel reisivate inimeste kohta.

title: Leedus hakatakse koguma lennureisijate andmeid

maintext:
Leedu on esimeste riikide hulgas Euroopas, kus hakatakse koguma ja käitlema reisijate andmeid, ütles Leedu politseiamet pressiteates.
Süsteem annab võimaluse efektiivselt ja aegsasti märgata kuritegusid, mida planeeritakse või uurida kuritegusid, mis on juba sooritatud.
Reisijate info kogumine on kavandatud transpordiseaduses, kus seisab, et lennufirmad peavad automaatselt edastama reisijate info 48 tundi enne lendu politsei poolt selleks autoriseeritud institutsioonile. Info edastatakse taas peale pardaleminekut.
Lisaks reisija ees- ja perekonnanimele, sünnikuupäevale, soole ja kodakondusesle, peavad lennufirmad pakkuma ka reisijainfo koodi, viisainformatsiooni või muud informatsiooni isiku riigis viibimise kohta, tema kontaktaadressi ning ka andmeid piletite, pagasi, istme, makseinfo kohta ja piletiostja kontaktandmeid. Lennufirmad peavad pakkuma ka kogu lennuga seotud informatsiooni.


description: Lahkunud lähedase matused võivad pere eelarvesse lüüa suure augu, isegi kui tegu on vaid hädavajalike kulutustega nagu kirst, koht kalmistul, surnuveoks sobiv auto.

title: Kuidas matta lähedast, kui raha pole?

maintext:
Kui peres pole nelja elujõus meest, siis tuleb maksta ka kirstukandjatele ja hauakaevajatele. Sellele lisandub summa külmkambri kasutamise eest (15-20 eurot ööpäev), kirjutab venekeelne Postimees. Surnukeha ettevalmistamine pole samuti tasuta. Ühesõnaga ühe tagasihoidliku matuse korraldamiseks kulub u 1000 eurot, kuid sageli kasvab see summa pea poole suuremaks.
Kui on olemas säästud, siis saavad lähedased hakkama. Sageli koguvad eakad nö kirsturaha, aga kui elatakse palgapäevast palgapäevani, siis tuleb lähedastel kiiresti leida nõutav summa.
Paljud võtavad matuste korraldamiseks pangast laenu. See raha laekub paari tunni jooksul, kui laenaja vastab panga nõudmistele – on olemas kindel sissetulek ja puuduvad teised laenud. Aga mida teha siis, kui tegu on pensionäri või töötuga?
Venekeelne Postimees uuris SEBlt ja Swedbankilt, kas nad pakuvad soodsa intressiga järelmaksu matuste korraldamiseks. Mõlemad pangad kinnitasid, et sellist teenust neil ei ole ja ei ole ka kavas.
«Meil on olemas reeglid, kuidas sel juhul käituda,» rääkis Swedbanki pressiesindaja Mart Siilivask. Seaduse järgi saavad pärijad kasutada lahkunu vara pärast pärandi avamist, aga kuna pärimisprotsess kestab kuni kolm kuud, lubab pank lähisugulastel jooksvate kulude katteks kasutada kuni 2000 eurot. Seda summat saavad kasutada ühe kuu jooksul pärast surma lahkunu lähisugulased (vanemad, lapsed, abikaasa) ning see maksta välja kuludokumentide alusel. «Seda võib teha kohe, kui on selge, kas lahkunu arvel on raha ja kas tal pole muid kohustusi, mis võiksid raha kasutamist takistada,» ütles Siilivask.
SEB panga pressiesindaja Evelin Allase sõnul tasuvad matusekulud üldjuhul pärijad. Samas on võimalik matusekulud tasuda ka lahkunu rahalistest vahenditest. Selleks, et lahkunu arvelduskontolt oleks võimalik matusekulude tasumiseks raha välja võtta, tuleb koos surmatõendiga pöörduda pangakontorisse. «Oluline on teada, et pangad maksavad surmatunnistuse alusel matusekulude tasumiseks vaid piiratud summa. Seega kui nii pärija kui lahkunu rahalistest vahenditest ei piisa matusekulude tasumiseks on alternatiiv tasuda need laenurahaga,» ütles Allas.
Aga kui lahkunul pole kontol raha, siis ei jää lähedastel muud üle, kui võtta kõrge protsendiga laenu.
Matusekulude tasumiseks väljastavad pangad üldjuhul tarbimislaenu. SEB väljastab väikelaenu maksimaalse tähtajaga viis aastat. Intressimäärad jäävad vahemikku 9-22 protsenti, olles iga kliendi puhul erinevad. «Laenu saamisel on oluline, et kliendil on regulaarne sissetulek ning kohustuste hulk ei läheks tema sissetulekutega võrreldes liiga suureks,» ütles Allas. Kuna iga laenusoovija sissetulekud ja kulud igapäevaseks elamiseks on erinevad, siis vaadatakse igat laenusaajat ning tema laenutaotlust eraldi.
Pealinna ühe suurema matusebüroo juhataja Sven-Erik Nielseni sõnul ei tule järelmaks matuste puhul kõne alla. «Matusepäevaks peab olema makstud, ükskõik mis moel, kas ülekandega, makseterminali kaudu, sularahas või kombineeritud maksega,» kinnitas ta.
Mingit toetust võib saada ka kohalikust omavalitsusest või riigilt. «Põhimõtteliselt on võimalik saada veidi abi, kui matuste korraldaja on vähekindlustatud. Sel juhul tuleb tal pöörduda kohalikku sotsiaalosakonda,» ütles Põhja-Tallinna linnaosavalitsuse pressiesindaja Maksim Rogalski. Toetuse saamiseks on kaks võimalust. Teine võimalus on pöörduda sotsiaalkindlustusametisse ja taotleda toetust riigilt. Kuid seaduse järgi saab seda toetust vaid inimene, kelle pere on viimase aasta jooksul saanud toimetulekutoetust. 2016. aastal oli selle toetuse suuruseks 65 eurot. Sellest piisab morgi arve tasumiseks, aga kirstu, ka kõige odavama jaoks raha ei jätku.
Pole harvad juhud, kus pärast lähedase matuseid seisab pere silmitsi võlgadega. Ka pole haruldased juhud, kus sugulased keelduvad kadunukest matmast ja seda tuleb teha omavalitsusel. Sel juhul maetakse lahkunu ühishauda, hiljem on võimalik sinna panna nimetahvel.


description: Eelmisel laupäeval Tallinnas Norde Centrumi Rimis oli vahejuhtum, kus Zinaida nime kandev kassiir soovitas Lätist tulnud turistil ennast harida ja eesti keelt õppida.

title: Venelannast kassiir soovitas turistil eesti keelt õppida

maintext:
Vahejuhtum tekitas venekeelses sotsiaalmeedias elavat vastukaja, kuid paljudele jäi seejuures märkamata detail, et nii keelõppe soovitus kui ka kliendi vastused olid kirjalikud, kirjutas venekeelne Postimees.
«Ostud tehtud läksin kassa juurde, andsin vajaliku summa ära. Äkki hakkab kassiir minuga millestki vaikselt rääkima. Mina ei saa aru, milles asi ja vastasin vene keeles,» kirjeldas sotsiaalmeedias vahejuhtumit Lätist pärit Jevgeni. Ka juurde tulnud Jevgeni sõbratar ei saanud aru, millest jutt käib. «Siis võttis kassiir minu ostude tšeki ja kirjutas sinna midagi. Võtsin tšeki ja seal on kirjas «Õpi eesti keelt, see on tähtis»,» kirjutas turist. Mees kirjutas vastuseks, et on Lätist pärit. Kassapidaja kirjutas vastuseks «SORRY».
«Miks ta kirjutas mulle esmalt vene ja pärast inglise keeles? Teiseks, kas kauplusetöötajal on õigus mulle öelda, mis keeles suhelda ja veel nii agressiivses formis,» imestas mees.
Fakt, et kassiir suhtles temaga kirjalikult, meest ei üllatanud. «Tema kirjutas esimesena ja mina vastasin,» sõnas mees. Rimi pressiesindaja Katrin Bats kinnitas, et selline vahejuhtum tõesti toimus ning klienti teenindas kuulmispuudega kassiir. Kuid Jevgeni sõnul suutis teenindaja siiski midagi öelda ning mees pidas seda eestikeelseks tekstiks. Batsi sõnul on kassas väljas ka infotahvel, mis teenindaja eripärast teada annab.
Kassades juures on väljas töötaja eripärast teavitav info. / Rimi
«Ilmselt oli tegu arusaamatusega: kassiir ei mõistnud kliendi küsimust, aga klient ei märganud teadet,» pakkus Bats. Seda tõestavat ka kassiiri viimane vastus kliendile. Batsi sõnul töötab Rimis sada kuulmispuudega inimest ja kõik nad suhtuvad väga hästi oma klientidesse. Sellegipoolest pole alati võimalik arusaamatusi vältida ja nii läks ka seekord.


description: Alates tuleva aasta algusest saab Säästumarketitest Eestis ajalugu ning enamus seniseid poode ehitatakse ümber Rimi kauplusteks.

title: Säästumarketist saab ajalugu


description: Postimees testis tänaste libedate teeoludega, milline vahe on kinnisõidetud lumega libedal teel pidurdamisel lamell-, naast- ja suverehvidega autol. Testi tulemus näitas, et suverehvidega auto kujutab talviste teeolude ajal kaasliiklejatele kõrgendatud ohtu.

title: Postimees testib: kui kiiresti saab libedal teel pidama lamell-, naast- ja suverehvidega auto

maintext:
Viisime testi läbi Tallinnas Lasnamäel vähese liiklusega kinnisõidetud lumega teelõigul. Testis osalesid lamellrehvidega Škoda Octavia, naastrehvidega Škoda Rapid ning suverehvidega Ford Focus.
Test näitas, et naast- ja lamellrehvidega ei ole kinnisõidetud lumel pidurdamisel suurt vahet. Mõlemad sõidukid, nii naast- kui ka lamellrehvidega, peatusid kiiruselt 50 km/h pidurdades 23 meetri kaugusel.
Suverehvidega Ford Focuse pidurdusmaa oli oluliselt pikem. Kiiruselt 50 km/h sai Ford pidama alles 60 meetri kaugusel. Seega on suverehvidega sõiduki pidurdusmaa rohkem kui kaks korda pikem talverehvidega sõiduki omast.
Kui naast- ja lamellrehvidega Škoda peatusid sujuvalt, siis pidi suverehvidega Fordi pidurdamise ajal teel hoidmisel rooliga mängima, et mitte teelt välja libiseda. Tõe huvides tuleb märkida, et suverehvidega Fordil oli tagumise vasaku ratta asemel tagavararatas.
Autode massis suurt erinevust pole. Tehaseandmetel kaalub Škoda Octavia 1130 kilogrammi, Škoda Rapid 1035 kilogrammi ning Ford Focus 1142 kilogrammi.
Testi tulemusi ei saanud mõjutada ka juhtide erinev kaal või sõidukogemus, kuna kõigi kolme auto roolis oli sama inimene.


description: «Soovin vanemahüvitise saamise ajal elada välisriigis, reisida ringi ja tulla tagasi pärast vanemahüvitise lõppu. Lapse sünnile eelneva kalendriaasta jooksul olen töötanud Eestis ja maksnud maksud siia. Seaduse järgi peaksin ma aga elama pool aastat järjest Eestis, et hüvitist saada. Mis kasu saab riik minu siinviibimisest, kui ma niikuinii tööl ei käi? Miks riik mind selliselt vangistab ja piirab minu liikumisvabadust asja pärast, mille eest ma olen juba maksnud ja millele mul on ausalt makstud maksude pärast niikuinii õigus?» soovis lugeja teada.

title: Lugeja küsib: miks hoiab riik mind vanemahüvitise pärast kodumaal kinni?

maintext:
Vastab sotsiaalkindlustusameti välishüvitiste juht Evelyn Hallika:
Vanemahüvitist on õigust saada inimestel, kes alaliselt elavad Eesti Vabariigis. Alaline elamine ei katke, kui inimene otsustab reisida ega registreeri end rahvastikuregistrist välja. Seega on inimesel ikka õigus saada vanemahüvitist.
Küll peavad olema tähelepanelikud need inimesed, kes asuvad elama teise riiki. Sellisel juhul loetakse Eesti elanikuks inimesi, kes on Eestis 183 päeva.
Eelnimetatud 183 päeva nõue kehtib juhul, kui inimene läheb elama väljapoole Euroopa Liitu.
Euroopa Liidu piirides selline piirang ei kehti. Kui ema läheb vanemahüvitise saamise ajal Euroopa Liidu riiki alaliselt elama, aga tal on endiselt töösuhe Eesti tööandjaga, siis jääb Eesti talle vanemahüvitist maksma kuni selle perioodi lõpuni.


description: Töötukassa sõlmis raamlepingud eesti keele koolituste korraldamiseks kaheksa erineva koolitajaga.

title: Töötukassa hakkab pakkuma tuhandetele eesti keele õpet

maintext:
Lepingud sõlmiti parima pakkumuse teinud koolitusettevõtetega kolmeks aastaks, kuni 2019. aasta lõpuni. Lepingute raames on kavas koolitada maksimaalselt 3640 inimest (313 koolitusgruppi). Koolitused toimuvad pea kõigis maakondades (va Saaremaa, Hiiumaa ja Võrumaa). Sõlmitud raamlepingute eeldatav maksumus on 5,5 miljonit eurot.
Töötukassa nõukogu esimehe, tervise- ja tööminister Jevgeni Ossinovski sõnul tagavad sõlmitud lepingud töötukassa vahendatava keeleõppe kvaliteedi. «Kõik koolitusasutused on saanud keeleinspektsiooni heakskiidu, millega tagatakse keeleõppe kõrge tase,» selgitas Ossinovski. «Vaieldamatult on tegemist viimaste aegade suurima investeeringuga eesti keele oskuse tõstmiseks, millest saavad kasu nii tuhanded inimesed kui ka laiemalt kogu tööturg,» lisas ta.
Töötukassa juhatuse esimehe Meelis Paaveli sõnul on see siiani mahukaim eesti keele koolituse hange, mis Eestis on läbi viidud. Seejuures on kavandatud üle 1300 koolituskoha Ida-Virumaale – loodame, et kvaliteetse keelekoolituse läbinud tööotsijatele avanevad paremad võimalused tööturul, lisas Paavel.
Koolituse pearõhk on tööotsijate eesti keele oskuse arendamisel ning eesti keele tasemeeksamiks (keeleoskustase A2, B1, B2) ettevalmistamisel. Lepingu raames võib lisaks tellida eesti keele koolitust, mis aitab koolitatavatel arendada oma erialase eesti keele oskusi või valmistuda konkreetse eriala kutseeksami sooritamiseks eesti keeles.
Töötukassa kaudu on 2014. ja 2015. aastal alustanud eesti keele koolitustel osalemist vastavalt 1 052 ja 1 443 inimest.
Lisaks pakub töötukassa jätkuvalt suuremas mahus ja paindlikel tingimustel eesti keele koolitusi Globaliseerumisega Kohanemise Euroopa Fondi (EGF) toel nendele, kes on töö kaotanud Ida-Virumaa suurkoondamiste käigus 01.08.2015-01.05.2016 ettevõtetest AS Eesti Energia, AS Nitrofert või AS Viru Keemia Grupp või nende tütarettevõtetest. Eesti keele koolitusel saavad osaleda nii töötud kui ka töötavad inimesed ning järjest on võimalik osaleda mitmel erineva keeleoskustaseme kursusel.
Töötukassa soovitab oma kodulehel tutvuda võimalustega õppida eesti keelt iseseisvalt Keeleklikk.ee vahendusel. "Keeleklikk" on eesti keele e-kursus algajatele vene ja inglise keele baasil (keeleoskustase 0-A2). E-kursus sobib nii iseõppijatele kui ka neile, kes käivad keelekursustel.


description: Postimehe poole pöördunud CE-kategooria lube omandav mees kurtis pikkade sõidueksamite järjekordade üle Pärnus, maanteeameti kinnitusel on järjekordade üheks põhjuseks suur korduseksamite arv ja seda kõigis kategooriates.

title: Maanteeamet: sõidueksamite järjekordi kasvatavad rohked läbikukkumised

maintext:
Suvel Pärnus CE-kategooria juhilubade tegemist alustanud Garry rääkis, et kui tal õnnestus riiklikud teooriaeksamid kahe kuni kolme nädalaga ära teha, siis maanteeametis C- ja E-kategooria sõidueksamitele registreerides olid järjekorrad vähemalt kuupikkused.
«Läks siis aeg mööda ja enne eksamipäeva võtsin veel autokoolis C-kategooria lisasõidutunni, et sõitmist meenutada, ja maksin selle eest 29 eurot,» rääkis ta. C-kategooria eksami sooritas mees edukalt, kuid teha tuli veel E-kategooria sõidueksam, mille ta läbi kukkus. Ka enne seda oli ta autokoolis lisatunni võtnud, et sõitmine pika ootamise peale ei ununeks.
«Peale seda läksin koheselt maanteeametisse ja maksin korduseksamitasu 26 eurot, kuid aja sain taas umbes kuu aja pärast. Seega pean jälle lisasõidutunni võtma, et sõitu meelde tuletada,» lisas Garry, et eeskätt kaasneb pikkade järjekordadega just rahaline kulu, mida lühemate järjekordade puhul ei oleks.
Maanteeameti eksamiosakonna juhataja asetäitja Tarmo Vanamõisa sõnul oli teisipäevase seisuga esimesed vabad ajad rasketehnika eksamitele Pärnus 16. ja 24. novembriks ehk oodata tulnuks kaks või kolm nädalat.
Ta selgitas, et üldiselt saab autokool õpperühma lõpetamisel eksamiaja esimesel võimalusel, sest sõidueksamid viiakse läbi autokoolide sõidukitega. «Seda, miks antud isik koos enda autokooli õpperühmaga eksamile ei registreerinud, või olid seal mingid muud põhjused, ei oska me kommenteerida,» ütles Vanamõisa.
Küll ei lükanud ta ümber, et järjekorrad sõidueksamitele tõepoolest on. Selle ühe põhjusena nimetas ta korduseksamid, millede suur arv põhjustab järjekordade kasvu kõigis eksamite kategooriates.
Sõidueksamite statistika on juba pikemat aega näidanud, et ligi pooled juhikandidaatidest ei saa sõidueksami sooritamisega esimesel korral hakkama ja nii mõnelgi tuleb sõidueksamil käia mitu korda.
Mullu viis maanteeamet üle Eesti läbi 36 426 sõidueksamit, millest ligi 16 000 olid korduseksamid. Käesoleva aasta üheksa kuuga on läbi viidud 27 261 sõidueksamit ja neist ligi 13 000 olid korduseksamid.
Konkreetselt Pärnust rääkides tõi Vanaselja välja, et seal läbib näiteks B-kategooria sõidueksami 54 protsenti sõidueksami tegijatest ehk teisisõnu tehti septembri lõpu seisuga Pärnus umbes 1500 B-kategooria sõidueksamit, mille sooritas esimese korraga vaid 778 inimest.
Vanamõisa sõnul tegeletakse aga selle nimel, et järjekorrad väheneksid ja seda püüab amet eeskätt saavutada eksamineerijate ümberjaotamisega erineva kategooria sõidueksamite vahel.
Millest aga on tingitud niivõrd suur sõidueksamite läbikukkumiste arv? Maanteeamet leiab, et põhjuseks on kehv ettevalmistus autokoolide poolt, viimaste juhid on aga nimetanud õppurite psüühika altvedamist ja liiga pikki pause viimase harjutustunni ja eksami vahel.


description: Volkswageni Baltikumi edasimüüjad loodavad, et kuna inimesed pöörduvad rehvide vahetamiseks töökodadesse, õnnestub samal ajal tõsta ka võltsitud tarkvara eemaldamise statistikat, mis seni on olnud üliväike.

title: Volkswagen loodab rehvivahetuse kaudu petutarkvara eemaldada

maintext:
Volkswageni suurim müügihitt polegi auto
Ilmselt tuleb paljudele üllatusena, et Volkswageni suurim müügihitt pole Põrnikas või Golf. See ei olegi auto, kuid on midagi igati saksapärast.


description: Lääne prefektuuris relvalubade väljastamist koordineeriva Pärnu teeninduse vanema sõnul on relvaeksamil läbikukkujate hulk murettekitavalt suur.

title: Relvaeksamisse suhtutakse liiga kergekäeliselt

maintext:
Relvaeksamil osalejate arv suureneb pidevalt ja selle taga on see, et paljude eksamineeritavate ettevalmistuse tase ei võimalda esimesel korral eksamit edukalt sooritada, kirjutas Lääne Elu. Esmakordselt relvaeksamil osalejate arv suurenenud ei ole.
Relvaeksam koosneb teoreetilisest osast ja laskmiskatsest. Viimasele pääsu eelduseks on edukalt sooritatud teoreetiline osa, kus tuleb tunda relvaseadust, sellega seonduvaid õigusakte, ohutust ja esmaabi laskevigastuse korral.
Lääne prefektuuris relvalubade väljastamist koordineeriva Pärnu teeninduse vanem Annika Pärna sõnul on eksamil läbikukkumise taga see, et relvaeksamiks ei valmistuta piisava tõsidusega.
«Eksamile tulles peab inimene olema selgeks teinud baasteadmised, mis on hädavajalikud relva ohutuks käitlemiseks. Kahjuks eksitakse ka elementaarsetes küsimustes,» ütles ta.


authors:
Eleen Laasner
Toomas Huik

description: Veerand Eesti inimestest väidab, et neil ei ole piisavalt raha inimväärseks eluks. 27 protsenti muretseb, et peale arvete tasumist ei jää neile piisavalt raha järgmise palgapäevani ja pea viiendik on viimase kuue kuu jooksul arvete tasumiseks raha laenanud.

title: Igal neljandal eestlasel jääb inimväärseks eluks raha puudu

maintext:
1012 eestlase käest saadud vastused näitavad, et:
73 protsentil eestlastel on esinenud elus perioode, mil nad ei ole võimelised oma võlgu tasuma.
35 protsenti ei suuda lubada endale ettenägematuid kulutusi ning 53% ei säästa regulaarselt raha.
59 protsenti vastanutest usub, et neil on võimalik oma majanduslikku olukorda elu jooksul oluliselt parandada.
Uuringu kokkuvõte. / Intrum Justitia AS
Uuringut läbi viinud firma Intrum Justitia AS juhataja Ivar Tammemäe sõnul näitavad uuringu tulemused, et Eestis on siiani paljud majapidamised hädas arvete tasumisega ning on pidanud selleks viimase kuue kuu vältel raha laenama. «Meie enda andmed näitavad lisaks, et inimesed, kes alustavad laenamisega noorelt, kipuvad sama harjumuse küüsi jääma ka hilisemas eas.»
Uuringu kokkuvõte. / Intrum Justitia AS
35 protsenti eestlastest on viimase 12 kuu jooksul jätnud tasumata vähemalt ühe arve. Euroopas keskmiselt jättis vähemalt ühe arve tasumata 44 protsenti elanikkonnast, halvima maksedistsipliiniga paistab silma Kreeka 76 protsendiga. Peamiseks põhjuseks on maksejõuetus.
«Sellised numbrid on murettekitavad nii makseraskustes leibkondadele, kuid ka ettevõtetele, kel jääb saamata teenitud tulu. See pärsib nii töötajatele palga maksmist kui ka ettevõtete kasvu ja investeeringuid,» kommenteeris Tammemäe.
Uuringu kokkuvõte / Intrum Justitia AS
Uue negatiivse trendina rahaasjade planeerimisel tõid uuringus osalejad välja e-kaubanduse. Viiendik märkis, et internetis ostmise lihtsus paneb rohkem ostma ja nii ka rohkem raha kulutama.
79 protsenti vastanutest kinnitas, et noored peaksid koolis õppima rohkem leibkonna majandamist ning pea pooled soovivad, et oleks seda ka ise koolis rohkem õppinud.
Uuringu kokkuvõte. / Intrum Justitia AS
Tulemused selgusid krediidikorraldusteenuseid pakkuva kontserni Intrum Justitia äsja valminud iga-aastasest Euroopa Tarbijate Maksekäitumise uuringust. Küsitlusel osales 21 317 tarbijat Euroopa 21 riigist, vastates nende maksekäitumist puudutavatele küsimustele. Eestist osales uuringus 1012 inimest.


description: Kõik peavad mingit moodi oma rahaga majandama, mõnel tuleb see lihtsalt paremini välja kui teisel.

title: Seitse märki, et sinu suhted rahaga pole nii head, kui arvad

maintext:
Kui sa arvad, et oled oma rahaasjades professionaal, siis vaata Business Insideri poole kokku pandud nimekirja, võib-olla sa polegi kõiges ikka nii hea.
Sa ei tea, kui palju sa teenid või kulutad. Kui sul puudub ülevaade, millises suunas ja mis summad igakuiselt sinu pangakontolt läbi käivad, siis võid lihtsasti kulutada liiga palju või sattuda võlgadesse.
Lahendus: Püüa hoida oma tuludel ja kuludel silma peal, kasuta selleks näiteks mõnd äppi, Exceli tabelit või pliiatsit ja paberit. Oma rahavoogudest teadlik olemine aitab elu paremini korraldada. Kui oled endale sissetulekud ja väljaminekud selgeks teinud, siis saad juba ka planeerida hoiuseid, investeerimist või suuremaid kulutusi. Kui nii on lihtsam, siis võid igale kuluvaldkonnale ka eraldi ümbriku teha – sedasi tead täpselt palju veel see kuu söögile kulutada saad.
Püüa hoida oma tuludel ja kuludel silma peal, kasuta selleks näiteks mõnd äppi, Exceli tabelit või pliiatsit ja paberit. Oma rahavoogudest teadlik olemine aitab elu paremini korraldada. Kui oled endale sissetulekud ja väljaminekud selgeks teinud, siis saad juba ka planeerida hoiuseid, investeerimist või suuremaid kulutusi. Kui nii on lihtsam, siis võid igale kuluvaldkonnale ka eraldi ümbriku teha – sedasi tead täpselt palju veel see kuu söögile kulutada saad. Sul on krediitkaardi võlg. Ükskõik, kas need võlad on intressiga või ilma, ei aita nad kuidagi saada rikkamaks.
Lahendus: Seal krediitkaardi võlast lahtisaamine kõige olulisemaks, sest see võib muidu kiirelt kontrolli alt väljuda.
Seal krediitkaardi võlast lahtisaamine kõige olulisemaks, sest see võib muidu kiirelt kontrolli alt väljuda. Sa üllatud iga kord oma arvete üle. Kui elad palgapäevast-palgapäevani, mis sa siis teed, kui tuleb mõni ootamatu kulutus või tahaksid minna nädalavahetuseks väikesele puhkusele?
Lahendus: On kaks varianti, sul kas tuleb vähem kulutada või rohkem teenida. Kui tahad rohkem teenida, tuleks sul otsida võimalusel lisatööd ja kui tahad vähem kulutada, oleks kõige pealt soovituslik suured kulutused üle vaadata.
On kaks varianti, sul kas tuleb vähem kulutada või rohkem teenida. Kui tahad rohkem teenida, tuleks sul otsida võimalusel lisatööd ja kui tahad vähem kulutada, oleks kõige pealt soovituslik suured kulutused üle vaadata. Sa oled raha pärast stressis. Kui raha tekitab sinust kehva emotsiooni või tunned süümepiinu kulutamise pärast, sest elad tegelikult ühest palgast teiseni, siis peaksid midagi muutma.
Lahendus: Tee selgeks, mis sind peamiselt stressi ajab, kas see, et sa ei saa endale miskit lubada või see, et palka pole nii palju, et kõik arved saaks makstud? Võta ette üks samm, mis aitaks seda olukorda parandada. Pane igal kuul kasvõi üks protsent oma palgast hoiukassasse, see ei pruugi küll kohe mõjuda, aga aastapärast annab juba tunda ning on parem kui lihtsalt vanaviisi edasi minna.
Tee selgeks, mis sind peamiselt stressi ajab, kas see, et sa ei saa endale miskit lubada või see, et palka pole nii palju, et kõik arved saaks makstud? Võta ette üks samm, mis aitaks seda olukorda parandada. Pane igal kuul kasvõi üks protsent oma palgast hoiukassasse, see ei pruugi küll kohe mõjuda, aga aastapärast annab juba tunda ning on parem kui lihtsalt vanaviisi edasi minna. Sa oled otsustanud hakata pensioniea peale mõtlema. Kuigi see tundub veel kaugel, siis, mida varem alustada, seda parem. Kuidas aga teha kõik õigesti?
Lahendus: Säästmiseks on mitmeid variante, võid seda teha iseseisvalt või vastavate asutuste kaudu. Aga ükskõik, mis varianti sa ka ei valiks, peanime on, et alustaksid võimalikult vara. Kui sa pole veel alustanud, siis vähemalt mõtle, milline sinu pensioniiga võiks olla. Kas tahad reisida või olla pigem lihtsalt oma perele lähemal või hoopis käia madala koormusega tööl edasi?
Säästmiseks on mitmeid variante, võid seda teha iseseisvalt või vastavate asutuste kaudu. Aga ükskõik, mis varianti sa ka ei valiks, peanime on, et alustaksid võimalikult vara. Kui sa pole veel alustanud, siis vähemalt mõtle, milline sinu pensioniiga võiks olla. Kas tahad reisida või olla pigem lihtsalt oma perele lähemal või hoopis käia madala koormusega tööl edasi? Sa kardad investeerida. See võib tunduda suur otsus, aga tegelikult just investeerides on su rahal palju rohkem lootust kasvada, kui tavalistel panga hoiustel.
Lahendus: Pea nõu kellegagi, kes on investeerimises tugev. Siis saad valida vastavalt enda vajadustele, kas oleks mõistlik raha paigutada spetsiaalsetesse fondidesse või mujale.
Pea nõu kellegagi, kes on investeerimises tugev. Siis saad valida vastavalt enda vajadustele, kas oleks mõistlik raha paigutada spetsiaalsetesse fondidesse või mujale. Sa tunned, et sul on midagi varjata. Kui kardad, et keegi saab sinu majanduslikust seisust teada, midagi, mida ta ei tohiks, siis see pole õige. See tõde ei peagi olema midagi illegaalset, vaid kasvõi luksusauto, mida sa tegelikult endale lubada ei saaks. Võib-olla on su kodu liiga kallis, või elad palgapäevast-palgapäevani. Kui oled ükskõik millise taolise tunde küüsis, siis on ilmselt midagi tegelikult ka valesti.
Lahendus: Tõenäoliselt tuleb see varem või hiljem ilmsiks ja võib-olla kellegi poolt, kes oskab sind aidata. Ole avatud abipakkumistele ja võta ette teekond, et seda halba tunnet enda sees muuta.


description: Jaekauplusteketid, mis tegutsevad kogu Baltikumis, lähtuvad omamärgitoodete tellimisel sageli kasulikkuse, mitte kodumaisuse printsiibist, mistõttu võib nende päritolu pidevalt muutuda.

title: omamärgitooted pole alati kodumaised

maintext:
Ehkki sõnades eelistatakse eestimaist, tulevad munad pigem Leedust ja juust kõikjalt Euroopa avarustest, ehkki mõlemaid toodetakse ka Eestis, kirjutas ERR.
Kauplusketiti on olukord erinev, näiteks Rimi on viimase koolkonna esindaja - enamik nende omamärgi piimatoodetest on olnud Eesti päritolu ja selles osas pole muutusi toimunud, kinnitab ettevõtte kommunikatsioonijuht Katrin Bats. Siiski esineb ka nende piimatoodete tootevalikus Lätist-Leedust ja kaugemaltki pärit omamärgikaupa.
Prisma peremarketi omatoodete valikust saaks ära kaardistada pea pool Euroopat. Nii näiteks on Rainbow ja X-tra juustud pärit Soomest, Saksamaalt, Hollandist, Taanist, Kreekast ja Küproselt. Piimajooke tuleb Saksamaalt, margariinid pärinevad Soomest ja piimakategooria magustoidud pärinevad Eestist ja Saksamaalt ning omamärgi mune Prisma ei müü.
Maxima läheneb oma kauplustele turupõhiselt, seega Eestis ei teagi, kust Läti-Leedu Maximates müüdavad omamärgitooted pärinevad.


description: Öeldakse, et esimest korda sööb inimene silmadega, seega on toidu välimus ja selle serveerimine ülimalt olulised.

title: Kuidas katta lauda nagu kokk?

maintext:
New Yorgi Kulinaaria Instituudi direktor James Briscione jagas veebiväljaandes Real Simple nippe, kuidas toitu esitleda võimalikult ilusasti.
Briscione'i sõnul on oluline näidata taldrikul võimalikult palju maitseid ja tekstuure. Samuti annavad värvid suure eelise. Sama värvi toidud võivad mõjuda igavalt, mistõttu tasuks lisada neile mõnd värvikat maitsetaime ning soola ja pipart.
Täiuslikkus ja paralleelne joon on omadused, mis tuleks toidu serveerimisel unustada, kuna seeläbi võib täiesti kaduda toidu loomulik ja ilus välimus. Ülitäpselt lõigatud ringid ja viilud võivad mõjuda väga võltsilt, seega tasuks toidu väljapanekul need üldse unustada. Selle asemel lase hoopis toodetel endil kõnelda: kindla kujuga kuubikute asemel järgi toidu struktuuri.
Kui hakkad toitu vaagnalt taldrikule panema, kasuta pigem suuri lusikaid. Nad aitavad ilusasti kastet toidu juurde lisada ja on head ka hapukoore või vahukoore lisamiseks. Ülejäänu tuleks serveerida loomulikult, sättida pole väga palju vaja. Lõppkokkuvõttes on siiski tegu kunstitööga, mille peamine eesmärk on keha kinnitada.


description: PZU Kindlustuse tehtud küsitluse põhjal eelistab talverehvi valimisel 77 protsenti sõidukijuhtidest naastrehve.

title: Uuring: enam kui kolmveerand sõidukijuhtidest eelistab naastrehve

maintext:
Lamellrehve eelistas 22 protsenti küsitletuist ning ligi 1 protsendil puudus eelistus. Kindlustusfirma Facebooki lehel toimunud küsitluses osales 1190 inimest, kes oma valikut ka põhjendasid. PZU Kindlustuse sõidukikahjude grupi juhi Jaanus Tanne sõnul oli küsitluse tulemus ootuspärane. Samas tasub aga tähele panna, et ligi veerand vastanutest eelistab lamellrehve.
«Väga sageli jäi kõlama mõte, et ka kõige paremate rehvidega on tähtsaim valida teeoludele vastav õige sõidukiirus ja -stiil,» ütles Tanne. «Vastajate põhjendustest jääb mulje, et lamellrehvide kasutajad on liikluses ettevaatlikumad, samas kui naastrehvid annavad kindlustunde igasugustes oludes, mis võib olla paraku petlik.»
Lamellrehvide eelistajad tõid esile, et need ei lõhu teekatet ning sobivad siis, kui sõita tuleb peamiselt linnas. Naastrehve eelistatakse juhul, kui sõidetakse palju maanteedel ja maal, kus teed on hooldamata ja libedad. Küsitluses osalenud usuvad, et naastrehvidel on parem pidamine ja nad õigustavad end muutuva ilma korral paremini.
Lamellrehvide ühe eelisena nimetasid vastajad võimalust sõita nendega aastaringselt, kuid Tanne sõnul on mugavus ja kokkuhoid näiline. «Soovitan lamellrehve kasutades ka need suveperioodiks suverehvide vastu välja vahetada, sest nii paraneb sõiduki juhitavus ja jääb ära lamellrehvide kulumine, mis neid muidu suvel ähvardab,» selgitas Tanne.
Sõidukijuhtide kommentaaridega saab tutvuda PZU Kindlustuse Facebooki lehel.
PZU on rahvusvaheline 200-aastase ajalooga kahjukindlustusselts, mis sisenes Eesti turule 2013.aastal. Praeguseks on PZU käibesuuruse ja kahjuhüvitiste mahu poolest neljas kahjukindlustusselts Eestis. Poolas kuulub PZU-le varakindlustusturust 33 protsenti ja elukindlustusturust 42,9 protsenti ning Kesk- ja Ida-Euroopas on turuosa 13 protsenti.


description: Maailma terviseorganisatsiooni uuringust selgus, et 57 protsenti  teismelistest tarbib suhkruga magustatud jooke (sh joogijogurtid, spordijoogid, mahlajoogid) vähemalt korra nädalas. Uuringu kohaselt on nö limonaadimaksust üksi ei piisa võitluses ülekaalulisuse vastu.

title: Kas limonaadimaks päästab Eesti ülekaalulisuse epideemiast?

maintext:
Kas suhkrumaks päästab Eesti ülekaalulisusest?
Uuringu kohaselt mõjutavad laste suhkruga magustatud jookide tarbimist nende reklaam (teleris), jookide kättesaadavus kodus, koolis ja lasteaias, lapsevanemate suhtumine neisse jookidesse. Aga ka see, et vanemad pole teadlikud nö suhkrujookide mõjust tervisele ning tarbivad neid ka ise.
Suhkruga magustatud jookide tarbimise vähendamiseks pakutakse välja reklaamipiiranguid, mis aitaks muuta toitumiskäitumisega ning laste eakohase toitumisega seotud ühiskondlikke norme. Näitekas pakutakse välja piirata kuni 12-aastastele lastele suunatud reklaame.
Samuti pakutakse välja, et toitumisalane teave peaks olema pakenditel paremini välja toodud, sest see võimaldab tarbijatel hõlpsamini teha tasakaalustatud valikuid.
Lasteasutustes soovitatakse teabelehtede jagamise asemel jagada harida lapsi ning kaasata ka vanemaid. Lapsevanemate pikaajaline nõustamine on uuringu kohaselt ainus meede, mis laste toitumisharjumuste muutmisel on osutunud pikas perspektiivis tulemuslikuks, kusjuures lasteaialaste vanemate harimine annab parema tulemuse. See nõustamine peab olema kas silmast silma või siis telefonitsi.
Seejuures leitakse uuringus, et teavitamistööst ei ole kasu, kui samal ajal ei muutu koolisöökla või puhveti menüü. Rõhutatakse, et ainult ühele kõrge energia ning madala toiteväärtusega toiduainele keskenduv meede ebaõnnestub suurema tõenäosusega kui tervikliku toidusedeli osas kasutatud poliitikameede.
Uuringus leitakse, et toidumaksud ja –toetused võivad mõjutada tarbimist ja parandada tervisetulemusi, eriti kui maksud on kõrged. Kõige tulemuslikum on ja kulutõhusam on rakendada üheaegselt toetusi ja makse.
«Kõik vaadeldud poliitikavalikud aitavad mõningal määral vähendada suhkruga magustatud jookide tarbimist, kuid parema tulemuse saavutamiseks tasub neid kasutada üheskoos ,» on uuringu kokkuvõte.


authors:
Eleen Laasner
Perfect Home

description: Putukad tulevad õhtul ja öösel ikka valguse peale kohale, kui on putukarohke aastaaeg. Nüüd selgub, et modernne leedlamp tõmbab putukaid ligi siiski märksa vähem kui traditsiooniline hõõglamp.

title: Leedlamp meelitab hõõglambist vähem putukaid tuppa


description: Kui endal lähedase matmiseks raha napid, tuleb see juurde laenata, sest matusebürood järelmaksuga seda teenust ei osuta.  Swedbankis pole eraldi matuselaenu, kuid vajaduse korral saab sealt valida kahe erineva teenuse vahel.

title: kui kalliks läheb matuste korraldamine laenurahaga

maintext:
«Meil on võimalik kliendile pakkuda tagatiseta väikelaenu ja arvelduslaenu ning ta saab ise otsustada, mis olukorras ta seda kasutab,» ütles Swedbanki pressiesindaja Mart Siilivask. Ta lisas, et tegelikult pangal pole vahet, milliste kulutuste osas klient seda summat kasutab. «See võib olla matus, pulm või hoopiski uus diivan,» sõnas pangaesindaja. Postimehe tarbijaportaali palvel pani pank kokku ülevaate, kui kalliks läheb lähedase matmine laenurahaga.
1. Väikelaen
Limiit vahemikus: 500-20 000€
Periood: 6 kuud – 5 aastat
Sissetulek: vähemalt 300 eurot, kahekesi laenu võttes kokku vähemalt 700 eurot
Intress: 15-24% lõplik intressimäär oleneb summa suurusest, laenuvõtja kohustustest ja maksevõimest.
Lepingutasu: 1,5% laenu jäägilt min. 35€ (Ibank + kontor), ettearvutatud limiidi puhul on lepingu teenustasu mobiilis sõlmides 0€.
Konkreetne näide:
laenusumma 1000 €;
fikseeritud intress 21%;
lepingutasu 35 €;
laenu tähtaeg 3 aastat;
tagasimaksete arv 36;
kuumakse 37,95€
tagasimaksete summa 1364,14€;
krediidi kogukulu 399,14 €;
krediidi kogusumma 1399,14 €
Krediidi kulukuse määr on 26,625 %
2. Arvelduslaen
Limiit vahemikus: 500-20 000€
Periood: 12 kuud
Sissetulek: vähemalt 500 eurot
Intressimäär: 13-22%, lõplik intressimäär oleneb summa suurusest, laenuvõtja kohustustest ja maksevõimest.
Lepingutasu: Leping sõlmitakse üheks aastaks ja sõlmimistasu on 1,5% laenusummast (minimaalselt 35 eurot).
Tasub teada - kui kallid on matused pealinnas
Surnu külmkambris säilitamine 10 eurot (ööpäev)
Riietamine 35 eurot
Surnu korrastamine ja kirstu/kotti asetamine 12 eurot
Korrastatud surnu väljaandmine 12 eurot
Surnu transport kümkambrisse 35 eurot
Puusärk puidust alates 390 eurost
Puusärk riidega kaetud III klass alates 140 eurost
Laenukirst 30 eurot
Tuhastamine 250 eurot
Ajutine hauaplaat plastikust 30 eurot
Kivist hauaplaat 24 x 30 cm 53 eurot
Puidust rist alates 35 eurost
Matuse korraldaja, kõneleja- kabelis ja haual 79 eurot
Allikas: matusebüroo Kristin


description: Lund sajab päev-päevalt juurde ning liiklusõnnetusedki sagenevad, mistõttu on oluline meelde tuletada, milliseid esemeid tuleks pikemate sõitude puhul autosse varuda.

title: Tasub teada: mida varuda autosse juhuks, kui peaksid jääma lumevangi


description: Taanis on see otsus juba langetatud, Soomes on vastav eelnõu arutuse all, ka Omniva ei välista, et mõne aasta pärast pole põhjust iga päev postkasti juurde minna.

title: Kirjakandja võib tulevikus sinu postkastini jõuda vaid mõnel päeval

maintext:
«Soome kandepäevade vähendamise ettepaneku taga on asjaolu, et kiire kirjalik asjaajamine liigub järk-järgult üha enam erinevatesse e-kanalitesse. Paberkirja ei kasutata enam kiire info edastamiseks, vaid olulisem on osata arvestada, millal kiri kohale toimetatakse,» rääkis Omniva postiäri juht Mari Allese. Ta kinnitas, et sama trend on nähtav ka Eestis.
2015. aastal vähenesid Eesti-siseste kirjateenuste mahud 15 protsendi võrra. Järgmisel aastal tuleb langus veelgi suurem, sest ka ettevõtete saadetavad arved liiguvad aina enam elektroonilistesse kanalitesse.
«Kuna posti teel edastavate kirjade puhul pole tänapäeval prioriteediks niivõrd kiirus, vaid teadmine, et saadetis jõuab kohale soovitud ajal, siis on klientidele madalama hinna garanteerimiseks kandepäevade vähendamine mõistlik,» ütles Allese. «Tõenäoliselt oleksid ka kliendid rahul olukorraga, kus teavad, et peavad postitama jõulukaardi küll paar päeva varem, kuid kaardi saatmine on soodsama hinnaga,» lisas ta. Samuti on Omniva esindaja sõnul arvete maksetähtajad reeglina nii pikad, et päev või paar hiljem kohale toimetatud arve ei tohiks valmistada kellelegi probleeme.
«Vaadates täna postiäri mahtude trende viie aasta perspektiiviga ja arvestades, et nende teenuste osutamise kulud on oma loomult püsikulud, siis viie aasta pärast oleme situatsioonis, kus traditsiooniliste postiäriteenuste hinnad on kahekordsed,» ütles Allese. Et sellist hinnatõusu vältida, tuleb leida kokkuhoiuvõimalusi.
Kui kirjateenuste mahud jätkavad samas tempos langemist, siis viie aasta perspektiivis on posti kojutoimetamise päevade kärpimine paratamatu.
Eestis saadeti eelmisel aastal 16 miljonit paberkirja, millest ligi 86 protsenti moodustasid ettevõtete ja asutuste poolt saadetavad arved. Eraisikute kirju ehk niinimetatud margiga kirju saadeti eelmisel aastal kaks miljonit, neist pooled jõulude ajal ja teine pool jaotus ülejäänud 11 kuu peale.
Taani postifirma seadis 1. juulist Taani uueks siseriikliku kirjateenuse kättetoimetamise kiiruseks viis tööpäeva, seega tuleb Eesti rahval arvestada, et siin posti pandud kiri jõuab Taani kohale nädalaga.
Soomes on arutuse all eelnõu, et linnapiirkondades hakatakse posti kohale tooma senise viie päeva asemel kolmel.


authors:
Marko Mägi
Tü Linnuökoloogia Teadur
Eesti Ornitoloogiaühingu Nõukogu Liige
Ants Liigus
Pärnu Postimees

description: Ühed usuvad, et kui nad talvel linde ei toida, saab suur osa neist kevadeks hukka. Teised leiavad, et kui linnud on inimeste pakutava lisatoiduta miljoneid aastaid hakkama saanud, saavad ka edaspidi. Samas on teada, et ainuüksi USAs toidab linde pidevalt 82,5 miljonit inimest, kes kulutavad linnutoidule aastas vähemalt 2,7 miljardit dollarit.

title: Toita linde või mitte toita - selles on küsimus

maintext: Linnud üldiselt meeldivad inimestele ja nende toitmine on üks populaarsemaid loodusega seotud tegevusi, mida edestavad vahest ainult aiatööd. Esimesed andmed lindude teadliku toitmise kohta pärinevad 6. sajandi Šotimaalt, Ameerikas alustati sellega 1854. aastal ja inglasi kutsuti üles linde toitma 19. sajandi lõpu karmidel talvedel. Tänapäeval on sellest tegevusest saanud suur äri. Ettevõtja ainult rõõmustab, kui inimesed ostavad lindudele mõeldud toitu ja panevad selle poest ostetud kaunilt kujundatud söögimajades välja. Õnneks on paljudel eestlastel veel säilinud soov ja oskus oma kätega käepärastest vahenditest midagi valmis teha. Piisab, kui võtta tühi plastpudel, lõigata sinna sobiva suurusega augud, valada seemned sisse ja riputada pudel oksa külge. Küll linnud selle peagi avastavad! Teine lugu on linnutoiduga – ei maksa arvata, et ainult laisk inimene ostab seda valmiskujul poest. Kindlasti on see mõistlikum, kui pakkuda oma teadmatuses lindudele seda, mis on meile endale meelepärane. Kes kahtleb, kas iga «kodutoit» lindudele sobib, heitku pilk peeglisse. Kui sealt vaatab vastu suleline tegelane, võite rahumeeli anda lindudele sama toitu, mida ise tarbite. Kui aga peegel näitab inimest, siis on targem usaldada poekette ja pakkuda lindudele seda, mida seal valmispakitud kujul müüakse.


description: Esmakohtumine on väga oluline, seal luuakse mulje, mida tuleb kas muuta või hoida.

title: Üheksa asja, mida inimesed sinu kohta esmakohtumisel otsustavad

maintext:
Esmamulje kujundamiseks kulub vaid hetk, vahendab Business Insider. Teine inimene otsustab mõne sekundiga, mis ta sinust arvab, milline on sinu staatus ja kõik muu, mis sinu kui isikuga kaasas käib.
Karjääriekspertide sõnul piisab vaid kolmest sekundist, kui teine inimene on otsustanud, kas sa meeldid talle ja kas ta tahab sinuga tegemist teha.
Õnneks saab hea esmamulje tegemiseks ka ise kaasa aidata, kandes viisakaid riideid ja hoides oma vestluspartneriga silmsidet. Business Insider järjestas üheksa asja, mida inimesed otsustavad sinu kohta vaid mõne sekundiga:
Kas sa oled usaldusväärne
Inimesed võivad vaid sekunditega otsustada, kas nad usaldavad sind või mitte. Princetoni uurijad leidsid, et 245 tudengil tekkis vaid saja sekundiga kindel otsus inimese usaldusväärsuse kohta. Uuringust selgus, et me teeme peaaegu et kohe selgeks, kas usaldame inimest või mitte.
Kas sa oled kõrge staatusega
Väike uuring Hollandis leidis, et inimesed, kes kannavad brändiriideid nagu Lacoste või Tommi Hilfiger, on esmamulje järgi palju kõrgemast staatusest ja rikkamad kui teised mitte disainer-riiete kandjad.
Kas sa oled tark
2007. aastal korraldas Loyola Marymounti ülikooli professor Nora A. Murphy uuringu, milles selgus, et kui sa vaatad vestluse ajal oma vestluskaaslasele silma, siis see muudab su kaaslase arvates intelligentsemaks. Ühtlasi aitab uuringu järgi targem välja paista see, kui vestleja kannab paksude klaasidega prille ja räägib selgelt.
Kas sa oled domineeriv
Kiilakas võib mõjuda domineerivalt. Pennsylvania ülikooli eksperimendi käigus hindasid tudengid 25 mehe pilti. Osal meestest olid juuksed, osa olid aga kiilad. Tudengid hindasid kiilakad mehed julgemaks kui juustega mehed.
Kas sa oled edukas
Kui tahad edukas välja paista, siis peavad ka su riided sulle hästi istuma. Briti-Türgi koostööl tehtud uuringus pidid 274 inimest vaatama pilte, millel olid kujutatud rätsepatöös valminud riietega inimesed ja tavalises riietuses inimesed, ning viie sekundi jooksul otsustama, kumb on edukam. Uuringust selgus, et rätsepatöös valminud riietega inimesi peegi edukamateks.
Kas sa oled seiklusjanuline
Inimesed mitte ei pööra tähelepanu ainult su välimusele, vaid ka su kehaliigutustele. Ühes uuringus lasti inimestel vaadata ja hinnata inimesi nende kõndimise järgi. Vaid paari sammuga sai jälgijale juba selgeks, millise iseloomuga inimene on.
Kas sa oled agressiivne
Vahel võib esmamulje olla petlik, samas võib see olla ka täiesti tõsi. Ühes Kanada eksperimendis paluti naistel pildi põhjal hinnata, kui agressiivne mees on. Neile anti ette 37 erinevat mehepilti. Leiti, et mehi, kellel on suu ja kulmud rohkem lähestikku peeti agressiivsemaks. See võib tugineda sellele, et vihastades lähevad meie kulmud kortsu ja ülahuul tõuseb.
Kas sa oled usklik
California ülikooli professor Laura P. Neimann tegi uuringu, milles selgus, et 123 tudengit suutsid 113 inimese religioosse tausta selgeks teha vaadates lihtsalt pilti, kus nad on täispikkuses. Tudengid pakkusid neid, kes pildil naeratasid ja paistsid energilisemad, usklikemaks ja hiljem selgus, et neil oli õigus.
Kas sa oled ekstravert
50 millisekundi jooksul oskavad inimesed hinnata, kas sa oled ekstravert või introvert. Saksa teadlased tegid uuringu, milles hindasid tuhande inimese fotot ja hindasid, kas nad on introverdid või ekstraverdid. Uuringust järeldasid nad, et inimesed, kes on fotodel reserveeritumad, on introverdid.


description: Tallinna-Helsingi liini kiirlaevadega teenindav Linda Line tühistas osad neljapäevased väljumised.

title: Linda Line tühistas osa tänaseid väljumisi

maintext:
Ära jäävad väljumised kell 8 ja 12 Tallinnast ning kell 10 ja 4 Helsingist. Laevad ei saa vedaja kinnitusel sõita liialt tugeva tuule tõttu. Linda Line'i laevad ei välju, kui tuule kiirus merel on üle 15 m/s ja laine kõrgus üle 2 meetri.
Linda Line teenindab kaubamärgi Linda Line Express all Tallinna-Helsingi liini kiirkatamaraanidega Karolin ja Merilin.


description: Lähinädalatel vahetatakse Elektrilevi võrgus kaugloetavate vastu viimased ja enne aasta lõppu saab kokku neli aastat väldanud projekti raames paigaldatud ligikaudu 625 000 uut arvestit.

title: Alates uuest aastast peavad kõik elektriarvestid olema kaugloetavad

maintext:
Täna on Elektrilevi võrgupiirkonnas infosüsteemidega ühendatud ehk kaugloetavana toimivad üle 96 protsendi arvestitest, teatas Elektrilevi. Kõikidest arvestitest Eestis peab elektritarbimise info kauglugemise teel võrguettevõteteni jõudma tuleva aasta 1. jaanuarist. Erandina ei paigaldata uut arvestit tarbimiskohtadesse, kus pole alates 2013.aastast elektrit tarbitud.
Elektrilevi juht Tarmo Mere sõnul on Eesti üleriigilise kauglugemise rakendamisega esimeste seas kogu Euroopas. Eestist varem on sellega lõpule jõudnud Itaalia, Soome ja Rootsi.
Kaugloetavate arvestite vahetust viib Elektrilevi läbi koostöös riigihanke võitnud Ericsson Eestiga. Vajadus kaugloetavateks arvestiteks tulenes elektrituru avanemisest, millega igal tunnil kujuneb erinev elektri hind. Kaugloetavad arvestid mõõdavad elektritarbimist tunni kaupa ja edastavad info võrguettevõttele ja kesksesse andmelattu, mille kaudu saab vajaliku teabe kliendi valitud elektrimüüja. Tunnipõhine mõõtmine võimaldab kliendil suunata tarbimist tundidele, mil elektri hind on odavam.
«Kliendile kõige nähtavam kasu on vabanemine tülikast näiduteatamisest. Lisaks aitavad uued arvestid kokku hoida kulusid – näiteks on viimase kolme aasta jooksul vähenenud elektrivõrgu kaod ligi viiendiku võrra,» ütles Tarmo Mere. Tema sõnul saab Elektrilevi uute arvestite abil jõudsamini pingekvaliteedi probleeme lahendada ja rikkeid ennetada. «Saame arvesti abil pingekvaliteeti kontrollides kiiremini avastada võrgus probleemsed kohad ja seadmed juba enne rikke tekkimist välja vahetada,» lisas Mere.
Selleks, et arvesti andmeid edastaks ja Elektilevi teaks, et arvestis või võrgus pole toimunud riket, peab see olema pidevalt sisse lülitatud. Ka kodust või suvilast näiteks pikemaks ajaks lahkudes tuleb arvesti hoida vooluvõrgus. Kui tarbimiskohas soovitakse elekter välja lülitada, saab selleks kasutada arvestil olevat nuppu.
Ligikaudu neli aastat väldanud arvestivahetuse projekti maksumus on 94 miljonit eurot.
Vastavalt elektrituruseadusele ja võrgueeskirjale peavad võrguettevõtjad tarbitavat elektrienergiat mõõtma kauglugemisseadmega tunnipõhiselt alates 2017. aastast. Lisaks suurimale jaotusvõrguettevõttele Elektrilevi vahetavad arvestid ka kõik teised võrguettevõtjad.


authors:
Maria Reinik
Foto

description: Kuigi jõuluaeg on hea aeg ettevõtjatel laste pealt kingisoovide näol raha teenida, tuleb ettevõtjatel siiski meeles pidada lastele suunatud reklaamide nõudeid.

title: Jõuluajal ei tohi unustada lastele suunatud reklaamide erinõudeid

maintext:
Kujundades laste kingisoove läbi turundustegevuse, tuleb ettevõtjail meeles pidada, et lastele suunatud reklaamidele kehtivad mitmed nõuded. Sihtrühm «lapsed» on määratletud üsna laialt ning eraldi nõuded kehtivad kuni 18-aastastele lastele ja noortele suunatud reklaamile.
Lastele suunatud reklaami määratlemisel, tuleb hinnata nii reklaami teostust, kujundust ja väljenduslaadi kui ka määratleda objektiivselt reklaamitava toote või teenuse sihtgrupp või tarbijamängus lubatavate auhindade sihtgrupp. Juhul kui sellisel hindamisel leiab kinnitust seotus lastega, on vajalik järgida ka lastele suunatud reklaami nõudeid.
Kindlasti ei tohi reklaam sisaldada pöördumist lapse poole, millega teda otseselt või kaudselt kutsutakse üles nõudma teiselt isikult reklaamitava kauba omandamist või õhutada last iseseivale ostule. Kaudse üleskutsena mõjuvad näiteks ka soodsatele hindadele viitamine, reklaamitavate toodete kogumisele õhutamine või üleskutse nendega mängimisele.
Oluline on, et reklaam ei tekitaks lastes tunnet, et mingi kauba või teenuste ostmine muudab ta teistest paremaks või selle puudumisel on vastupidine mõju.
Tähelepanelik tasub olla klassikalise jõuluvana ja päkapikkude teemal. Kirjad jõuluvanale ja usk päkapikkudesse on jõulueelsel ajal sageli läbivaks ideeks nii lastele kui täiskasvanutele suunatud reklaamides. Lastele suunatud reklaam peab arvestama nende east tuleneva kehalise ja vaimse eripäraga. Sageli võib sellise temaatikaga lapsehäälne reklaam kõnetada last ka juhul, kui reklaami sihtgrupiks ei ole peamiselt lapsed.
Kuna perede väärtushinnangud ning materiaalsed võimalused on erinevad, võib lastel selliste reklaamide mõjusfääris tekkida alaväärsustunne. Selline tegevus on reklaamiseaduse kohaselt keelatud.
Kaupluste kliendilehtede koostamisel palub amet arvestada ka asjaoluga, et alkoholi reklaam on keelatud trükises, mis on suunatud peamiselt lastele ja trükise leheküljel, kus avaldatakse peamiselt lastele suunatud teavet.
Eespool nimetatud nõuded kehtivad ka lastele suunatud teenuste ja sündmuste reklaamile, näiteks kultuurisündmused, jõulumaad, teemapargid, peopaigad, töötoad jms.
Lisaks eeltoodule tuletab amet meelde, et seaduse järgi on reklaam keelatud koolieelse lasteasutuse, põhikooli, gümnaasiumi ja kutseõppeasutuse kasutuses olevates ruumides (välja arvatud õppe- ja kasvatustöö välisel ajal, kui seal toimub üritus täisealistele). Nimetatud kohtades võib aga reklaamida lastele suunatud üritusi, huvihariduses osalemise ja edasiõppimise võimalusi ning lapse käitumist avalikes huvideks suunavat reklaami.
Lastele suunatud reklaami regulatsioon on sätestatud reklaamiseaduses ning tarbijakaitseseaduses. Sätete sisu paremaks mõistmiseks ning nõuete ühetaoliseks täitmiseks on tarbijakaitseamet koostanud soovitusliku juhendi. Lisaks on amet meelsasti nõus ettevõtjaid reklaamikampaaniate väljatöötamisel nõustama. Kui valmiskampaania läheb lastele suunatud reklaami nõuetega vastuollu, on seda sageli võimalik korrigeerida nii, et kampaania katkestamine ei ole vajalik.


description: Suuresti määravad hommikused harjumused selle, milline tuleb järgnev tööpäev. Kui sul on kombeks sisse magada ning jooksuga tööle tulla, algab päev juba närviliselt ning võib nii ka jätkuda.

title: Kuus levinud hommikuharjumust, mis tööpäevale kasuks ei tule

maintext:
CheatSheet reastas mõned levinud hommikused harjumused, millest võiksid püüda vabaneda, et tööpäev tuleks kergem.
Ära lükka äratuskella edasi. Tegu on ebatervisliku harjumusega, millest võiks loobuda kahel põhjusel: see teeb hommikud raskemaks, sest kui esmase äratuse peale ärkad ning seda edasi lükkad, ärkad järgmisel korral veel uimasemana. Lisaks võid seetõttu hilineda. Pigem püüa õhtul veidi varem magama minna ning ära pane telefoni või äratuskella käeulatusse, et peaksid end hommikul äratuse kinnipanemiseks siiski voodist püsti ajama.
Ära loe oma e-kirju ega teateid sotsiaalmeedias. Põhjus lihtne – hommikul ei tohiks end lasta häirida tööl ees ootavatest ülesannetest ning vastamata e-kirjadest. Nii alustad päeva kohe negatiivselt ning ajad töö- ja puhkeaja segamini. Veel hullem on unise peaga e-kirjadele vastamine, mil teed veel enam vigu.
Ära käi hommikul pesemas. Külm hommikune dušš võib su küll kenasti üles äratada, kuid kui paljud tegelikult külma dušši võtavad? Suurema tõenäosusega mõnuled tükk aega sooja veejoa all ning lõõgastusmistunne paraku annab kehale märku, et on aeg end lõdvaks lasta, mitte kokku võtta ja töölainele seda. Seega lõpetad veel rohkem väsinuna.
Ära tuhni oma kapis. Üks mõistlikumaid asju, mida õhtuti teha, on läbi mõelda homne riietus. Varahommikul riidekapis sobramisega kaotad väärtuslikke minuteid ning ajad end põhjendamatult närvi. Lisaks väldid õhtul valmistumisega seda, et avastad kiirelt selga tõmmatud riideesemel mõne ununenud pleki või augu.
Ära tarbi rafineeritud süsivesikuid. Lihtne on kiirelt kohvikust saiake kaasa haarata, kuid need ei ärata sind samuti hommikul üles ega mõju hästi päevasele energiatasemele. Pigem tasuks hommikul süüa korralik eine, mis sisaldab nii täisväärtuslikke süsivesikuid, valku kui ka rasvu.
Ära pane hommikuks paika piiratud aega. Kahtlemata paned äratuskella selleks ajaks, millega oled võimeline hommikul toime tulema, et saaksid võimalikult kaua magada. Küll aga tasub jätta endale kasvõi viis minutit hingetõmbeaega ning ajavaru selleks, kui näiteks buss hilineb.


description: Soomes on kaalumise all ettepanek, et kirju hakatakse koju tooma linnapiirkondades vaid mõnel päeval nädalas.

title: Soomlaste tulevik: posti tuuakse koju vaid mõnel päeval nädalas

maintext:
Soome transpordi- ja kommunikatsiooniministeerium tegi ettepaneku hakata reformima senist postiteenus pakkumist senisest veelgi paindlikumaks ja kaasajaga paremini kohanduvaks, kirjutab Yle.
Kui esitatud ettepanekud heakskiidu saavad, siis võib linnapiirkondades piirata kirjade ja varahommikust ajalehtede kojukannet viielt päevalt nädalas kolmele. Maapiirkondades säiliks kohustus toimetada posti viiel päeval nädalas. Ka on muudatuse kohaselt edaspidi õigus viia posti kohale kesksesse kättetoimetamispunkti, nagu välised lukustatavad postkastid.
Soome postifirma Posti töötajad käisid sel suvel tellimuse peale muru niitmas. Kuna pilootprojekt oli edukas, siis tulevikus saab ilmselt postitöötaja kutsuda lehti riisuma või lund rookima.


description: Kiili alevis juhtus kevadel õnnetus, kui kohalikus pargis asuval discgolfi rajal sai kaheksa-aastane koolipoiss kettaga vastu pead: pähe tekkis kaheksa-sentimeetrine haav ning poiss kaotas teadvuse. Kiili vallavalitsus sulges pargis raja ning otsib sellele nüüd uut asukohta.

title: Lapsega juhtunud õnnetus sundis discgolfi rada sulgema

maintext:
Kiili vallavanem Aimur Liiva sõnul oli tegu õnnetute juhuste kokkulangemisega, kuid tagantjärele tark olles võib öelda, et alevi park oli discgolfi harrastamise jaoks liiga rahvarohke paik, kirjutab Harju Elu.
«See on paljuski juhuse asi, kas keegi saab pihta või ei – kuidas ohutusreegleid järgitakse,» ütles ta. «Mängijad on erineva vilumuse astmega. Mängin ka ise vahel ja kui tegu on rajaga, mis asub eraldatud metsaalal, siis mingit erilist ohtu ei tohiks olla.»
Vallavanema sõnul tehti raja sulgemise otsus nädalapäevad pärast õnnetust. «Surve muutus lihtsalt nii suureks,» ütles ta. «Teisalt oli otsuse tegemisel päris suur dilemma, sest mängijaid oli palju. 75 protsenti mängijatest tuli väljastpoolt valda.»
Kettaga vastu pead saanud poiss ei mänginud ise discgolfi, vaid raja kõrval jalgpalli. Seega võib õnnetust pidada kommunikatsioonihäire tagajärjeks, sest jalgpalliväravad olid discgolfi raja lähedusse paigaldatud kooskõlastamata.
Eesti discgolfi liidu president Rein Rotmeister peab õnnetuse põhjustajaks siiski hooletut mängijat, kes enne viset ei veendunud, kas visketrajektoor on vaba ja ohutu. «Discgolfis on reegel, et ketta viskaja peab tagama ohutuse,» ütles ta. «Kui ohutus ei ole tagatud, on kohustus mäng peatada ja jätkata tohib vaid siis, kui mänguala on vaba.»
Rotmeisteri sõnul pole nii tõsiseid õnnetusi Eestis rohkem juhtunud. «Ei ole kuulnud, et ka meie lähiriikides oleks väga tõsiseid discgolfiga seotud õnnetusi olnud,» lisas ta.
Harjumaal on koos Tallinnaga discgolfi radu kümmekond. Üks populaarsemaid on Keilas asuv rada. Keila linna kultuurinõuniku Jaanus Väljamäe sõnul on suvisel perioodil tipphetkedel ehk pärast tööpäeva lõppu ja nädalavahetustel rajal korraga 100-150 mängijat.
Ala kasvav populaarsus on ka Keila linnavalitsust pannud mõtlema, et ehk peaks raja mujale viima. Praegu asub see Keila terviseradadel, kus kattub osaliselt jooksu- ja rattaradadega ja nende kasutajatele on välja pandud eraldi ohumärgid.
«Praegu otsime uut kohta, aga lihtne see pole,» kinnitas ka Kiili vallavanem Aimur Liiva. «Kuusemetsa RMK ei luba, kuusekoor on liiga õrn. Männimetsa lubavad, aga mitte raieküpsesse ja mitte ka raiesmikele, kus on just uued väikesed puud istutatud,» kirjeldas ta otsinguid.
Sama räägib Väljamäe, kelle sõnul discgolf areneb nii kiiresti, et seda peatada ja ära keelata enam ei saa. «Uute parkide rajamisel peaksid omavalitsused õppima teiste kogemusest ja leidma eraldi maa-alad ainult discgolfi pargi rajamiseks,» ütles ta.


description: Üks raskemaid otsuseid, mis täiskasvanuna vastu tuleb võtta on see, kas jätkata võõra elamispinna üürimisega või soetada endale päris oma kodu.

title: 11 märki, et sa pole veel valmis oma kodu ostma

maintext:
See on suur otsus nii eluliselt kui rahaliselt, kirjutas Business Insider. See on pikaajaline pühendumine, mis nõuab rahalist püsivust ja väga palju teisigi asju, mis pole ainult rahaga seotud.
Kui nii mõnigi järgnev punkt sinu kohta käib, siis peaksid koduostu plaaniga pisut veel ootama.


description: Küüslauk on paljudes toitudes oluline koostisosa. Küüslaugu koorimine on aga üsna vänge töö, koorimise lõpuks on see igal pool su kätel ja sa pead olema üsna kannatlik, et tulemuseni jõuda.

title: Lihtne nipp: kuidas koorida küüslauku ilma seda puutumata?

maintext:
Startsat60 tuletas taas meelde, kuidas saaks küüslaugu koorimisega lihtsalt ühele poole. Kõik, mida puhtaks koorimiseks vajad on purk. Võta terve küüslauk või küüs, pane see purki ja raputa seni, kuni küüslauk on ise ära koorunud. Kõige pealt tuleb maha kõvem koor ning siis alles kilejas kiht.
Kui sul purki pole, siis võid seda ükskõik, millises anumas raputada. Idee on selles, et küüslauk põrkuks vastu kõva pinda, seega võid kasvõi kausi taldrikuga katta ja seda raputada.
Vaata videost, kui lihtne see on.


description: Täna Kultuurikatlas toimunud Rimi majanduskonverentsil „Mida Eesti sööb?” ütles La Muu juht Rasmus Rask leidis, et suhkrumaks aitaks kujundada tarbimist tervislikumaks.

title: La Muu juht: vajame suhkrumaksu, et tervislikumalt toituda

maintext:
«Toiduettevõttena tahan, et väheneks inimeste ja eriti noorte suhkrutarbimine,» märkis Rasmus Rask ja lisas, et 21. sajandil saab toiduettevõte olla jätkusuutlik siis, kui ta lahendab oma põhitegevuses ära rahvatervise mured. «Suhkrust tekitatud majanduslik kahju on võrreldav relvastatud konfliktidest tekitatud kahjuga.»
Rask toetab plaani kehtestada suhkrumaks. «LaMuu kontekstis võtan seda väga tõsiselt. Me ei lõpeta jäätisetootmist ära, tahame kasvada kahekordseks. Küsimus on selles, kuidas? Üks lahendus on, et tahame hoida jäätise hinna kõrge. Magus ei tohiks olla odav asi. Magus on midagi erilist, midagi pidupäevaks.»


description: «Kas maakonnaliini bussis peab üldse turvavöö olemas olema? On see seadusega määratud kuidagi?» soovis lugeja teada.

title: Lugeja küsib: kas maakonnaliini bussides peab olema turvavöö?

maintext:
Vastab Maanteeameti ühistranspordi osakonna juhataja Kirke Williamson:
Alates 2013. aasta lõpust on turvavöödega varustatud busside kasutamine seatud kohustuslikuks nõudeks ka kõikide maakonnaliinide vedaja valimiseks läbiviidavatel riigihangetel. Reisijal on kohustus kasutada bussis turvavööd kui see on olemas ja see kohustus tuleb liiklusseadusest, kus on sätestatud, et vedada ei tohi reisijat kes ei järgi liiklusseaduses sätestatud turvanõudeid.


authors:
Eleen Laasner
Heino Käos

description: Tänavu kevadel otsis Läänemaa metsaühistult abi Nõva vanaproua, kes oli halva lepingu tõttu kaotamas tuhandeid eurosid.

title: Vanaproua jäi metsa müües tuhandetest eurodest ilma


description: TS Laevad ei saanud tehniliste tõrgete pärast klientidele lubatud tähtajaks arveid välja saata, mistõttu tekkis olukord, et praami üleveoks ettenähtud limiidi ületanud Saaremaa transpordifirma sõidukid oleksid äärepealt Virtsu sadamasse seisma jäänud.

title: Tehniline tõrge ei võimaldanud TS Laevadel arveid saata


description: Ettevõtjad tõid eile TS Laevade juhi Kaido Padariga kohtumisel välja, et turismibussidele või tellitud bussidele on pileti broneerimine praamile veebi kaudu probleem, sest süsteemis pole näha bussikohtade arvu, vaid ainult sõiduautode vabade kohtade arv.

title: Bussi- ja veokijuhid pole rahul TS Laevade broneerimissüsteemiga

maintext:
Väide, et tulge sadamasse ja saate peale, ei ole ettevõtjatele garantii, kirjutas Meie Maa. Nad tahavad olla kindlad, et nende buss või ka veok kindlasti konkreetsele praamile jõuaks.
«Kas oleks võimalik arvutada liinimeetrite, mitte kohtade järgi? Buss või sõiduauto kuni seitse meetrit, kuni 12 m ja üle selle,» pakkus Grand Rose Spa müügijuht Mario Sau. Praegu ei tööta ka kõrgusemõõdikud, mis aitaksid sadamates lahendada, millisesse ritta võib sõiduk sõita.
«Me ei pea ootama sada aastat, probleemiga oli aega aasta või kaks tegeleda. Asi peaks olema juba praegu lahendatud. Saarlased ei ole sundinud teid seda tegema,» lausus Kalla Mööbli juht Robert Pajusaar. Ta tegi ettepaneku, et nende autode puhul, mis on piletimüügisüsteemis sees, arvestataks liinimeetriga.


description: See, kuidas sa midagi töö juures küsid, sõltub suuresti sinu töö keskkonnast. Võib-olla on su ülemus seda tüüpi, kellega on mõnus liftis lobiseda, võib-olla aga selline, kellega kannatab ainult e-maili teel suhelda.

title: Kuidas saada oma ülemus kõigega nõusse?

maintext:
Business Insider on just viimase tüübi puhuks teinud näidiskirjad kolmest enimlevinud küsimusest või ettepanekust, millega ülemuse poole tavaliselt pöördutakse. Kui sa midagi küsid, siis paku välja ka lahendus, sest e-mail ei ole tavaliselt hea koht vaidlusteks ja nii ongi lihtsam sinu kirjaga nõustuda, pealegi ei viitsi keegi ise pikki kirju koostada.
Pane ülemuse kirja sisse kogu info, mida ta vajab, nii on tal lihtsam otsustada ja vastus jõuab sinuni tagasi kiiremini.
Uue töötaja palkamiseks:
Tere, Toomas!
Ma tean, et sa oled järgmise aasta eelarvet paika sättimas ja ma tahtsin küsida, et kas me võiksime arutleda uue töötaja palkamise teemal. Ma olen hoidnud numbritel silma peal ja kellegi lisamine annaks meile võimaluse tööd veelgi efektiivsemalt teha ja tulemusi kõvasti parandada. Juba kolme kuuga teeniks ta firmale enda palgamaksmise tasa.
Puhkuseks:
Tere, Toomas!
Ma tahaksin küsida puhkust Novembri viimasel nädalal. Suur tükk tööd sai praeguseks tehtud, nii et rahulikum aeg on tulekul. Tõnis lubas minu klientidega tol nädalal vajadusel tegeleda. Nii saaksin pärast puhkust värskena tagasi tulla ja alustada enne jõule vajalike töödega.
Koolitusel osalemiseks:
Tere, Toomas!
Ma olen mõelnud erinevate variantide peale, kuidas ennast tööalaselt arendada. Leidsin, et järgmisel aastal on paar head töötuba tulemas, mis oleksid mulle suureks abiks. Ma võiksin pärast koolitust ka teatud kokkuvõtte teha, et teised saaksid sellest õppida. Olen praegu kokku arvutanud, et lennupilet, hotell ja koolitus ise läheksid kokku maksma 2000 eurot. Kas sa arvad, et firma oleks nõus mind toetama?


description: Poodide kinnitusel jätab õhukeste kilekottide eemaldamine kassalindi lõpust kliendid pigem külmaks, küll aga on märgata veidi muutusi kilekottide tarbimises.

title: Kliendid harjuvad õhukeste kilekottide defitsiidiga

maintext:
Septembri ja oktoobri jooksul asusid poeketid kaupmeeste liidu soovitusel kassalindi lõpust ära korjama kilekotirulle, et õhukeste kilekottide kasutamist vähendada. Seda olid nõus tegema nii ABC Supermarkets, Aldar Eesti, COOP, Maxima, Prisma, Rimi, Selver, Kaubamaja kui ka Stockmann.
Coopi kommunikatsioonijuht Martin Miido kinnitas, et alates oktoobri algusest lõpetati Coopi kauplustes õhukeste kilekottide tasuta jagamise kassade juures ning sellest tulenevalt on vähenenud ka nende tarbimine ligi poole võrra.
«Otsest numbrit on nii varakult raske välja tuua, kuid otsuse mõju on tuntav. Kliendid ikka aeg-ajalt küsivad nende kohta, kuid otsest nurinat on väga vähe olnud,» märkis ta.
Ka Rimidest enam õhukesi kilekotte naljalt ei saa. Rimi pressiesindaja Katrin Batsi sõnul ei ole otsuse kohta klientidelt olulisi kommentaare tulnud, küll aga on vahel kilekotti mõne toote jaoks teenindajalt küsitud.
«Küllap võtab harjumine ka klientidel veidi aega. Samas oleme kindlad, et see on hea algus kilekotivabamale elule ning paneb ehk nii mõnegi inimese mõtlema, miks kilekottide kasutust tuleb piirata,» loodab Bats.
Prisma turundusdirektor Silver Säga lisas, et Prismades eemaldati õhukesed kilekotid kassalaudadelt alates 17.oktoobril, kuid statistikat nende kasutamise vähenemise osas on raske välja tuua.
«Kliendid on olnud muudatuse osas pigem mõistvad ning erilist tagasisidet me selles osas saanud ei ole,» nentis ta.


description: Vene kodanikud ostavad Kohtla-Järvel kokku odavaid kortereid, et saada lihtsamalt Eesti viisat. Naabritele tähendab see aga suuri probleeme, sest kommunaalmaksud jäetakse üldjuhul tasumata ja seetõttu ähvardab majarahvast kütteta jäämine.

title: "Pealtnägija": venelaste viisaskeem jätab Eesti inimesed külma kätte

maintext:
Ida-Virumaa korteriühistute liidu juht Paul Paasi sõnul ostavad Venemaa kodanikud viletsatesse Kohtla-Järve majadesse kortereid, et saada lihtsustatud korras Schengeni viisa, vahendab ERR uudised telesaadet «Pealtnägija».
On täiesti tavaline, et naaberriigi kodanik ei tule isegi ostutehinguks kohale, vaid kõik ajab volituse alusel korda maakler. Kohalike väitel on tüüpiline, et isegi kui võõrsil elav omanik telefonitsi kätte saada, siis ta oma lubadusi ei täida ning võlad muudkui kasvavad.


description: Tartu maakohtu alla kuuluv kinnistusosakond palub selle aasta lõpuks end omanikuks vormistada kinnistute pärijatel, kes ei ole seda veel teinud.

title: Tuhanded päranduseks jäetud kinnistud on endiselt uute omaniketa

maintext:
Ühtlasi tänab kinnistusosakond kõiki neid tublisid inimesi, kes on tänaseks pärast oktoobri alguses meedia vahendusel edastatud palvet end omanikuks juba registreerinud. Kuu aja jooksul registreeris end omanikuks enam kui 1200 pärijat.
Et anda aga kõigile omanikele vabatahtlikuks vormistamiseks piisavalt aega, pikendab kinnistusosakond esialgset 1. novembri tähtaega aasta lõpuni. Senine tagasiside näitas, et valdavalt oli pärimine jäänud lõpuni vormistamata teadmatusest.
Maksu- ja tolliameti andmetel on tuhandeid kinnistuid, mille senine omanik on surnud ja uus omaja ei ole kande parandamiseks avaldust esitanud. Nii jääb riigil saamata olulises osas maamaksu.
Järgmise aasta algusest hakkab kinnistusosakond taoliste pärijatega ühendust võtma. Kui omanik ei ole aasta lõpuks kinnistusraamatu kande parandamist taotlenud, saadab kinnistusosakond talle uuel aastal esmalt trahvihoiatuse. Kui ka hoiatuses ettenähtud ajaks taotlust ei esitata, määratakse omanikule 200-eurone rahatrahv.
Andmed õigeks
«Kinnistusraamatus olevad andmed peavad peegeldama tegelikkust. Seetõttu palume uutel omanikel esitada vajalik kandeavaldus. Kande taotlemine on riigilõivuvaba ja kinnistuportaali kaudu saab seda teha ka notaritasuta,» selgitas kinnistus- ja registriosakonna kohtudirektor Virve Altuhova.
Kande tegemiseks kinnistusraamatusse tuleb esitada kinnistuportaali või notari kaudu avaldus ja lisada omandiõiguse aluseks olevad dokumendid. Avalduse esitamine kinnistuportaali kaudu ja kande parandamine on riigilõivuvaba. Avalduse vormistamisel notari abiga tuleb teenuse eest tasuda vastavalt notari tasu seadusele. Kui eelnevalt ei ole pärimismenetlust läbi viidud, tuleb pöörduda notari poole, kes teostab pärimismenetluse ja väljastab pärimistunnistuse.
Kehtiva seaduse järgi on pärimisest võimalik loobuda kolme kuu jooksul pärandaja surmast. Kui pärandist loobumine või vastuvõtmine on vormistamata või pärimisega seoses tekivad täiendavad küsimused, tuleks pöörduda notari poole.


description: Venemaal leiti hea moodus küttearvete vähendamiseks – järgmise aasta kevadest hakkab kraanidest voolama märksa jahedam vesi.

title: Säästunipp Vene moodi

maintext:
Venemaa terviseamet tegi ettepaneku alandada sooja kraanivee temperatuuri kümne kraadi võrra ehk 50 kraadini Celsiuse järgi, teatab TVnet.
Vastav eelnõu tehti ka juba avalikuks. Eelnõu algatajate kinnitusel aitab kraanivee temperatuuri alandamine hoida küttearveid, eriti vee soojendamise kulusid kontrolli all.
Praegu kehtivas seaduses on kirjas, et veetemperatuur peab olema vähemalt 60 kraadi Celsiuse järgi, sest «ainult sel juhul ei hakka vees levima viirused ja bakterid». Ametnike kinnitusel ei kujuta temperatuuri alandamine ohtu tervisele, kui tagatakse vee hea kvaliteet.


description: «Mustamäe teel liiguvad kaks politseibussi, millel puudub liikluskindlustus ning lisaks on ka katused lumest puhtaks tegemata. Ise nad kogu aeg reklaamivad seda, et sõiduk peab lumest puhas olema. Miks nii?» soovis lugeja teada.

title: Lugeja küsib: miks politsei võib sõita lumemütsiga ja kindlustuseta autoga?

maintext:
Vastab politsei- ja piirivalveameti (PPA) pressiesindaja Seiko Kuik:
Tegu on uute sõidukite, mis anti just Moller Auto poolt üle PPA logistikutele, kes toimetavad autod Lääne-Harju politseijaoskonda seadmete paigaldamiseks. Täna need politseisõidukid tööülesandeid ei täida, kuid kui need tänavatele jõuavad, siis loomulikult vormistatakse kindlustuslepingud.
Liikluskindlustuse seaduse järgi ei ole kohustuslik kindlustada kaitseväe, kaitsepolitseiameti, kaitseliidu ning politsei- ja piirivalveameti valduses olevat sõidukit, mille omanik või vastutav kasutaja on eelnimetatud asutus.
Kahjuks on logistikutel jäänud katused lumest puhastamata ning tuletame neile meelde, et nad enne sõitu auto korrektselt puhastaksid.


description: Talvel tasub regulaarselt süüa järgnevaid kaheksat puu- ja juurvilja ning vürtse, mis maitsevad tuisuse ilmaga eriti hästi, kuid aitavad ka immuunsüsteemi tugevdada ja pimedaks ajaks rohkem energiat ammutada.

title: Kaheksa ideaalset toiduainet, mida talvel tarbida

maintext:
Granaatõun. See vili ühendab endas tasakaalu magususe ja hapukuse vahel ning seda saab lisada nii jogurtisse, salatisse kui ka süüa niisama, vahendab Womanitely. Granaatõun on rikkalik antioksüdantide kui ka vitamiinide poolest, mis teeb sellest suurepärase energiaallika. Granaatõunu ostes püüa valida raskemad, kõvema koorega viljad, sest need on enamasti mahlasemad ja maitsvamad.
Kiivi. Ka kiivi on rikas vitamiinide ja kiudainete poolest ning samas üsna kalorivaene. See puuvili on hea nii südamele kui nägemisele, rääkimata immuunsüsteemi tugevdamisest.
Brüsseli kapsas. See küll ei kõla nii ahvatlevalt kui eelmised kaks, kuid on väga tervislik ja kasulik – kui seda õigesti valmistada, siis ka maitsev. Neid saab kiirelt ja lihtsalt nii supiks teha, aurutada kui praadida ja see võtab aega vaid kuni kümme minutit. Brüsseli kapsal on ka põletikuvastane toime ning see aitab vältida külmetushaigusi.
Tsitruselised. Greibid, apelsinid, mandariinid - ilma nendeta ei kujuta talve ettegi. Valminud tsitruselised on mahlased ja magusad ning väga vitamiinirikkad. Neid saab nii mahlaks pressida, viiludena tee sisse lisada kui ka lihtsalt vahepalana süüa.
Hurmaa. Just praegu on hurmaade hooaeg ning need on eriti magusad. Hurmaades leidub erinevalt mitmest teisest puuviljast näiteks magneesiumi ja rauda ning ka neid saab erinevates magustoitudes ära kasutada.
Kaneel. Tegu on ilmselt ühe populaarseima talvise maitseainega, mis annab roale juurde nii soojust kui vürtsikust. Kasuta seda nii küpsistes, pirukates, pudingutes, smuutides ning miks mitte ka supis ja kuumades jookides. Kaneel on hea nii südamele kui ka ajule.
Kaunviljad. Alates aedubadest kuni läätsede ja hernesteni on tegu heade taimsete valguallikatega. Samuti sisaldavad nee dohtralt muid kasulikke toitaineid. Kasuta neid talvistes hautistes ja suppides ning miks mitte ka vahel liha alternatiivina.
Maguskartul ehk bataat. Tegu on võimsa antioksüdantide allikaga ning ideaalse talvise toiduga. Valmista sellest kas suppi, hautist või püreed või küpseta ahjus nagu tavalist kartulit.
Kuigi nimekiri suurepärastest talvistest toitudest on tegelikult lõputu, siis need on siiski ühed parimad valikud, mida oma menüüsse lisada. Kui tarbid neid regulaarselt, siis loodetavasti suudad vältida ka haigeks jäämist ning oled terve talve vältel energiat täis.


description: Lisaks nn Kalevipoegadele on paremat elu naaberriiki otsima läinud ka naised. Enne töökoha vahetust tasuks aga uurida tulevase töö mahtu ja sisu.

title: Soome tööle läinud eestlannasid nööritakse

maintext:
«Üks juhtum on selline, kus Eestist tulijatele anti hullumeelselt palju tööd – üks naine pidi iga päev koristama näiteks 42 WCd,» rääkis FEM-projekti konsultant Merike Mikk ajalehele Pealinn. Et Soome-minejaid kaitsta, on Euroopa Eesti seltside koda algatanud FEM-projekti, mis hakkab Tallinnas Soome tööle või elama minekut kavandavatele naistele infoseminare korraldama.
Ilma ettevalmistuseta tööle minejaid varitseb oht sattuda ka tööal ärakasutamise ohvriks.
«Eestlane on teadmatuses, raha ta tahab, tööl on kohusetundlik, keelt väga ei oska, nii ta siis lihtsalt vehib seal ja jääbki ületunde tegema, sest ei saa muidu valmis. Ja talle tundub veel, et ta pole olnud piisavalt tubli, aga tegelikult on selline koormus täiesti ebaseaduslik,» rääkis naine.
Kui tööl on juhtunud õnnetus, siis tuleb see kindlasti fikseerida tööõnnetusena. Miku sõnul oli ühel Eesti naisel juhtunud tööõnnetus, kus ta jalaluu murdus. «Tööandja tegutses kavalalt, jättis õigele paberile õige risti tegemata, nii et see ei olekski nagu olnud tööõnnetus, ning naine jäi selles juhtumis kaotajaks,» rääkis Mikk, kelle sõnul algas rikkumine juba sellest, kui naistele ei antud tööks turvajalatseid. «See on umbes sama, kui tuletõrjuja läheb tööle ja talle öeldakse, et võta kodust kaasa mingid riided, mis on vähesüttivad.»
FEM-projekti koordinaatori ja EESK juhatuse liikme Liia Urmani sõnul kasutatakse ära seda, et Soome tööle läinud Eesti naised ei ole teadlikud sealsetest seadustest ega oska end kaitsta. «Tihti kardab eesti naine raskete töötingimuste üle kurtma minna, sest siis võib ta veel hullemasse olukorda sattuda. Saab veel karistada, et oli nõus niiviisi töötama,» rääkis Urman.
Urmani sõnul plaanivad nad projekti raames kohtuda ka Soome omavalitsustega. «Meil on partner ka Turu linnas, mille lähistel asub suur linnuvabrik. Meie projekti partner ütles, et seal töötab palju eesti naisi, kelle tööolukord on väga raske. Ütlesin, et tahan sinna minna. Kohtume omavalitsustega ja tahame küsida, kas nad teavad, millistes tingimustes meie naised seal töötavad,» lausus Urman, kelle sõnul rääkisid naised, et vahetused venivad kohati isegi 24 tunni pikkusteks.
Projekti partner Turu linna poolt Kirsi Äyräs tunnistas Pealinnale, et paljud tööandjad jagavad eestlastest töötajatele ka valeinfot: «Ütlevad, et meil on küll sellised seadused, aga need kehtivad ainult soomlastele ja nii edasi. Paljud ettevõtted teevad konkursside võitmiseks väga odavaid pakkumisi ning tihti ei maksta tööle võetud eestlastele sel juhul normaalselt palka. Makstakse näiteks päevarahadega. Töötaja on nõus ja arvab, et ta saab head palka, aga tegelikult jääb tal iga kuu väga suur summa saamata. Palgasummaga, mis kõlab eestlastele väga suurelt, näiteks 1500 eurot kuus, ei ole aga võimalik Soomes normaalselt elada. Maksad üüri ära ja toidule ei jätkugi.»
Eestlased on Soomes valmis ka nädalavahetustel töötama. «Kui ma sõidan nädalavahetusel ringi, viin oma lapsi trenni, siis kui kuskil ehitusel keegi tööd teeb, seisavad seal Eesti numbrimärkidega autod. Ega soomlane nädalavahetusel vabatahtlikult tööle ei lähe,» ütles Mikk. «Eestlasi ahvatleb nädalavahetustel töötama lisapalk.»
Tihti kiputakse Soome tööle minnes unustama, et tegemist on siiski teise riigiga, kus seadusandlus ja sotsiaalsüsteem ei ole Eesti omaga analoogsed. «Meie süsteemid on erinevad, ei tohi mõelda, et Eestis tehakse niimoodi ja Soomes käib kõik samamoodi. Parem võtta hoiak, et ma ei tea sellest asjast midagi ja mul on õigus saada nõu,» lausus Äyräs.
Euroopa Eesti seltside koja poolt Euroopa Liidu Interreg Central Balticu toetusega loodud FEM-projekt keskendub naismigrantide probleemidele ja neile lahenduste leidmisele kogukonna tegevuste kaudu. Projekti tegevustes võrdlusrühmadena osalevad nii eesti naised, kes alles plaanivad Soome elama asuda (Tallinnas), kui ka need, kes juba Soomes elavad (Turu ja Helsingi).
«Korraldasime projekti raames ka küsitluse, millest selgus, et Soome tööle minnes oleks naistel vaja teada töösuhete, ametiühingute ja töötukassa kohta. Sooviti ka infot ja näpunäiteid, kui minnakse terve perega Soome – lastekaitse, koolisüsteem,» ütles Urman.
Soomes tegutsevad rühmad Turus ja Helsingis just sealsete suurte eesti kogukondade ning partnerorganisatsioonide olemasolu tõttu. Projekti üldisem eesmärk on tugevdada kodumaalt lahkunud ning mõnes teises Läänemere piirkonna riigis elavate ja töötavate naiste kogukondi. Tulevikus tahetakse rajada Turusse ja Helsingisse ka infopunktid.
Euroopa Eesti seltside koja eestvedamisel toimub 10. novembril naistele, kes alles plaanivad Soome elama asuda, tasuta seminar «Tööle Soome. Töösuhted Soomes», kus lektor Merike Mikk jagab oma kogemuste põhjal nõu.


description: Läti veterinaar- ja toidame käskis müügilt ära korjata  saastunud vorstid, mille tootjaks oli  Biovela UAB Mesos Perdirbimo Paqalinys. Selle Leedu firma toodangut müüakse ka Eesti poodides.

title: Eesti poode varustava firma vorstid osutusid saastunuks

maintext:
Vorstid korjatakse müügilt, kuna on saastunud E. coli bakteriga, mis võib põhjustada kõhulahtisust või verist kõhulahtisust, kirjutab Tvnet. Lätti sattus u 80 kg saastunud vorsti, mis müügilt kõrvaldatakse. Antud juhtumi kohta on Leedu veterinaaramet algatanud juurdluse.
Biovea tooteid müüvad Eestis nii Rimi kui ka Maxima. Mõlemad poeketid kinnitasid, et seda toodet neil müügil ei ole. «Oleme tuvastanud, et seda konkreetset probleemset toodet Rimi sortimendis pole (meie andmetel pole seda ka Läti Rimis). Meil on müügil Biovela vinnutatud veiselihavorst, ent meieni pole hankijalt jõudnud teavet, et selle tootega oleks probleeme,» ütles Rimi pressiesindaja Katrin Bats.


authors:
Maiken Mägi
Erik Prozes

description: Kuigi nii mõneski lapsevanemas tekitavad alkoholisisaldusega köharavimid kõhklusi, kinnitavad spetsialistid, et kõik lastele mõeldud ravimid sisaldavad ohutul määral etanooli.

title: Alkohol köharavimites - karta või mitte?


authors:
Hanneli Rudi
Foto
Scanpix Reuters

description: Seoses pilootide streigiga jäävad homme ära kõik Tallinna-Frankfurdi liini lennud, ka Riiast homme Lufthansaga lennata ei saa.

title: Saksa pilootide streik nörritab ka Eesti reisijaid

maintext:
Homme jäävad streigi tõttu ära Tallinn-Frankfurt lennud kell 6.05 ja 18.20 ning Frankfurt-Tallinn väljumised kell 13.20 ja 20.45.
Need on väljumised, mille mittetoimumisest on Tallinna lennujaam teadlik. Edasiste väljumiste kohta tasub reisijatel uurida Lufthansa kodulehelt.
Ära jäävad homme ka Frankfurt-Riia väljumised kell 13.05 ja 00.35, teatab mixnews. Aga ka Riia-Frankfurt väljumised kell 6.40 ja 14.05.
Pilootide streigi tõttu jääb homme ära 876 Lufthansa lendu ning streik puudutab u 100 000 reisijat.
Saksa pilootide ametiühing Vereinigung Cockpit nõuab streikides paremaid palgatingimusi.


description: Kõik teavad, et voodis suitsetamine ja katkine ahi võivad põlengu põhjustada. Mõnikord tuleb punane kukk koju aga täiesti üllatavatel põhjustel. Siin on lood elust enesest.

title: Uskumatu, millest mõni põleng võib alguse saada


description: Ei ole mingit teaduslikku tõestust, et spordijoogid aitaks vedelikupuudust leevendada rohkem kui vesi.

title: Spordijookide kasulikkus

maintext:
Igalt poolt tuleb tervislikke nõuandeid, mida peaks jooma ja kui palju, alates kaheksast klaasist veest kuni valgujookideni. Eriti palju nõuandeid käib kaasas trenniga.
Tegelikult on sellised nõuanded uus nähtus. 1970. aastatel ei julgenud maratonijooksjad vedelikke juua, sest kartsid, et see muudab neid vähemvõimekaks, kirjutab The Independent.
Tänapäeval kannab suur osa inimestest veepudelit endaga kaasas ja treeningu ajal ei ole joogiks isegi mitte vesi vaid mõni spordijook, mis lubab sooritusi parandada ja vältida vedelikupuudust.
Tegelikult on spordijookidel vee ees väga vähe eeliseid. Mõnel juhul võib spordijook isegi kahjulikult mõjuda. Kuidas said spordijoogid nii populaarseks?
Vee joomisele ja vedelikupuudusele hakati tähelepanu pöörama jooksutrennide õitsemisaastatel, mis said alguse New Yorgi maratoniga 1970ndatel. Spordiettevõtted haistsid kasvavat turgu ning hakkasid tootma spetsiaalseid tooteid neile, kes soovivad oma füüsist parandada.
Tarbimine kasvas jõuliselt ning võttis suure osa karastusjookide turust.
Spordijookide edu peitub teaduse ja turunduse koostööl. Briti meditsiiniajakiri leidis, et joogiettevõtted hakkasid toetama teadlasi, kes viisid läbi uuringuid, milles avastati vedelikupuudus. Need samad teadlased soovitasid spordimeditsiini organisatsioonidel inimesi teavitada vedelikupuuduse ohtudest.
Üks spordijookidetööstuse suurimaid õnnestumisi oli levitada mõtet, et keha ei oska veepuudust tajuda, mistõttu tuleks inimesel endal iga natukese aja tagant vedelikke tarbida.
Paljud organisatsioonid, ühena nende seas ka Diabeet UK, on soovitanud juua vett tihti ja väikeste koguste kaupa, isegi kui janu ei ole.
Joogiettevõtjate sõnul tõstab spordijookides olev naatrium janu, mistõttu tarbib jooja spordijooki hulga rohkem, kui ta oleks vett joonud.
Tegelikud uuringud näitavad aga, et inimese loomulik janutunne on hulga usaldusväärsem. Temposõidu jalgratturid jõudsid järeldusele, et kui joovad ainult janutunde tekkides, siis on nende vastupidavus suurem ja tulemus parem.
Lisaks sellele on palju teateid, kus räägitakse spordijookide kasulikkusest allikateta. Briti meediaajakiri uuris 1035 veebilehekülge, millest rohkem kui pooltel puudus igasugune vihje allikale, kust nad oma info võtsid.
Spordijoogid on järjest populaarsemad laste seas. 500-milliliitrine pudel sisaldab enamasti 20 grammi suhkrut (umbes viis teelusikat) ja ühtlasi ka suurt hulka kaloreid. Kuid kuna neid seostatakse atleetidega ja veepuudulikkuse vähendamisega, siis ei näe inimesed nende ebatervislikke külgi. Üks uuring leidis, et rohkem kui veerand Ameerika lastevanematest usub, et spordijoogid on lastele head.
Kuid ei saa öelda, et veepuudust puudutavad uuringud on ajaraiskamine. Näiteks saab nende uuringute abil kindlaks teha, millised vedelikud püsivad kehas kõige pikemalt. See on abiks siis, kui sportlasel ei ole pidevalt võimalust vedelikke tarbida või tualetti kasutada.
Kuid praegused uuringud ei ole piisavalt pädevad, et inimestele selgeks teha spordijookide kasulikkust ja kahjulikkust. Mis on aga kindel, on see, et spordijoogid ei muuda lihtrahvast olümpia sportlasteks, pigem aitaks neil nende jookide vältimine saavutada peenike piht ja kiirem tulemus.


authors:
Pm Tarbija
Panther Media Scanpix

description: Pisisuli kelmus sai suure tähelepanu osaliseks, kui ta suutis taaraautomaati veidi ümber ehitades sealt välja petta üle 40 000 euro ning lõpuks sellega vahele jäi.

title: Kaval skeem: mees pani taaraautomaadist pihta tuhandeid eurosid